Foorumit - Harrasteralli talvi 2014 kilpailukalenteri - Sivu 3 | Ralli.net\nViesti Kirjoittaja Harrasteralli ry » 12.01.2014 17:40\nNäin on perimätietona kerrottu. Silloin kun rallit oli vielä ralleja eikä rallispeciaaleja.\nViesti Kirjoittaja jartse » 12.01.2014 18:42\nOlisiko sittenkin Oulujärvi ralli.\nViesti Kirjoittaja Harrasteralli ry » 12.01.2014 18:56\njartse kirjoitti: Olisiko sittenkin Oulujärvi ralli.\nJuu . Äsken tuli soitto jossa varmistettiin juuri tämä Oulujärvi-ralli. Aika lähellä kuitenkin, lisää vaan sen järvi Oulun perään. Lisäksi kerroin päivämääränkin väärin, se on 08.03.2014. Toivottavasti nyt alkaisi olla nämä tiedot liki oikein. Pahoitteluni väärästä informaatiosta.\nViesti Kirjoittaja hataki » 12.01.2014 21:31\nMeillä on Cross kartissa talvella pleksilasit ja ovet on lukittu sisäpuolelta remmeillä, tietenkin aina varmasti tulee sisälle lunta, mutta kyllä se tulee autoonkin jos kääntyy katolleen ja lasit tipahtaa.\nViesti Kirjoittaja jokkisrise » 24.01.2014 12:33\nOnko Kainuun sprintistä ,joka oli tarkoitus olla 22.3 mitään uutta tietoa? Että ajetaanko sitä ylipäätänsä ollenkaan ja minkälainen reitti mahdollisesti on kyseessä ?\nViesti Kirjoittaja markomartini » 24.01.2014 19:43\n8.3 Shell Piippolaralli ja 5.4 Ukkohallasprint


Kuivaus ja lajittelu viimeistelee laadun - Caffi\nAvainsanat: kahvin käsittely, kahvin lajittelu, kahvin prosessointi, vialliset pavut\nPavun käsittelytavasta riippumatta tavoitteena on kuivata marja mahdollisimman hallitusti. Kuivumisen pitää tapahtua tasaisesti ja mieluummin melko hitaasti. Hidas ja tasainen kuivuminen tuo tasapainoisimman tuloksen. Kuivattaminen voi edellä kuvattuun tapaan tapahtua auringossa pöydillä tai betonialustalla tai koneellisesti. Usein kuivaamisessa voidaan käyttää myös molempia tapoja. Kosteuden pitää laskea kuivaamisen aikana noin 50 prosentista 12 prosenttiin. Jos papu jää kosteammaksi, se saattaa alkaa käydä hallitsemattomasti tai siihen saattaa pesiytyä erilaisia ei toivottuja mikrobeja. Yhdistettäessä aurinko- ja konekuivausta kuivaus aloitetaan yleensä pöydillä auringossa ja kuivumisen puolivälissä siirrytään konekuivaukseen.\nErityisen haastavaa on natural- ja pulped natural -kahvien kuivattaminen, koska niissä on pergamenttikalvo ja hedelmäliha jotka hidastavat kuivumista. Pestyissä kahveissa kuivaamisen alussa papuja on jo enemmän lajiteltu ja papumassa on yleensä yhdenmukaisempi. Siksi lopputulos on helpommin myös parempi.\nTässä tuleekin esiin keräämisen ja esikäsittelyn tärkeys. Mitä tasalaatuisempia marjat ovat kuivatuksen alussa, sitä parempi lopputulos kuivuneista pavuista syntyy. Siksi marjojen pitää olla käsittelyjen alkaessa mahdollisimman samaa kypsyysastetta. Hieman raa’an marjan kosteuspitoisuus on noin 70 prosenttia, kypsän marjan kosteus on 50–70 prosenttia ja ylikypsän marjan kosteus jopa alle 40 prosenttia. Jos samassa kuivauksessa on näin kirjava joukko marjoja, lopputuloksena on hyvin vaihteleva kosteuspitoisuus. Tämä kostautuu myöhemmin: kosteampiin papuihin voi kasvaa varastossa myrkyllisiä homeita, ja vaikka homeelta vältyttäisiin, paahtimo joutuu suuriin vaikeuksiin. Pavut paahtuvat miten sattuu.\nKäsittelyjen tuoma ero kahvin makuominaisuuksissa johtuu pitkälti pavussa olevien liukenevien yhdisteiden määrästä. Luonnollisessa käsittelyssä ja osin myös puoliksi pestyissä kahveissa marjan ulkokerroksesta imeytyy osmoosin avulla sokereita papuun. Päinvastoin käy pesukäsittelyssä, kun fermentointitankeissa ja papujen pesun yhteydessä pavusta poistuu hiukan liukenevia yhdisteitä. Saman kahvin pestyn ja kuivakäsitellyn pavun mineraalipitoisuudessa on tutkimusten mukaan noin 10–15 prosentin ero. Nämä yhdisteet juuri muodostavat myöhemmin kielellämme makukokemuksia.\nKun papu on kuivanut riittävästi, siitä poistetaan jäljelle jääneet epäpuhtaudet ja pergamenttikalvo. Tähän käytetään käsittelyasemilla erilaisia kuivamyllyjä, jotka erottavat pyörivää liikettä ja ilmaa käyttäen pavun kuorikerroksen lopullisesta pavusta. Pavun ympärillä sisimmäisenä oleva hopeaketto poistetaan yleensä kiillottamalla pestyistä pavuista, mutta harvemmin kuivakäsitellyistä pavuista.\nPesu- ja kuivauskäsittelyn jälkeen pavut lajitellaan koon ja muodon mukaan. Samalla virheelliset pavut lajitellaan muista mekaanisilla laitteilla, jotka tunnistavat vialliset pavut niiden keveyden perusteella. Elektronisessa lajittelussa hyödynnetään papujen värieroja, sillä vioittuneet, poikkeavasti fermentoituneet ja kuivaneet pavut ovat erivärisiä. Iso osa kahveista kuitenkin lajitellaan edelleen käsin ihmistyönä tai käsinlajittelua yhdistetään koneelliseen erotteluun.\nViallisia papuja on aina jonkin verran kahvissa. Osa pavuista voi olla rikkinäisiä, kehittymättömiä tai muuten poikkeavia. Nämä voivat tuoda lopulliseen kahvin makuun multaisia tai pilaantuneen hedelmän makuja. Vaikka epätäydellisten papujen osuus halvemmissa kahveissa on merkittävä, moni ei hahmota niiden vaikutusta kahvin kokonaismakuun, koska normaalioloissa ei ole mahdollisuutta maistaa samaa kahvia ilman viallisia papuja. Halvimmissa kahveissa pilaantuneita papuja on joukossa enemmän kuin paremmissa kahveissa. Jos lopullinen maku halutaan mahdollisimman hyväksi, huonot pavut on eroteltava mahdollisimman tarkasti.\nKoon ja muodon mukaan lajittelu on yhtä tärkeää, sillä suuret ja pienet pavut käyttäytyvät eri tavalla paahdossa. Lisäksi yleensä saman pensaan suuremmat pavut ovat paremman makuisia kuin pienet, sillä ne ovat paremmin kasvaneita ja loppuun kehittyneitä. Parhaat ja kalleimmat kahvit ovat hyvin yhdenmukaisia ja niiden pavut ovat usein suurikokoisia. Heikoimmissa laaduissa on mukana paitsi virheellisiä papuja myös erikokoisia ja -muotoisia papuja. Näin kahvin laatua voi arvioida alustavasti jo silmälläkin.\nPavut myydään luokiteltuna koon ja muodon mukaan. Ulkoisen luokittelun lisäksi useimmat kahvit maistetaan. Tällöin parhaat erät tunnistetaan tai niiden laatu varmistetaan. Kun kahvi lähtee laivalla, se on jo mahdollisesti löytänyt uuden omistajansa. Perillä kahvia odottaa jatkojalostus ja uudet moneen kertaan tehtävät laadunvarmistukset ja makutestit.\nUsein käsitellyt ja kuivatut pavut varastoidaan joksikin aikaa ennen kuljetusta. Lyhyen varastoinnin aikana papujen kosteus tasaantuu. Pitkä varastointi ei kuitenkaan ole pavuille hyväksi, sillä niiden ominaisuudet alkavat vähitellen muuttua. Erityisen nopeaa muutos on kosteissa ja lämpimissä olosuhteissa. Silti oleellisia muutoksia tapahtuu jo puolessa vuodessa ja kahvin paras terä katoaa. Pitkään varastoidut pavut muuttuvat vihreästä kalpean keltaisiksi ja niiden makuihin tulee lisää happamia ja puumaisia piirteitä.\nKahvin kuljettaminen muuttuu yhä helpommaksi. Kansainvälinen logistiikka on nopeaa ja tehokasta. Kuljettamiseen liittyvät riskit ovat pienentyneet, mutta ne ovat edelleen huomattavan suuria.\nKahvit kuljetetaan yleisimmin 60 kilon säkeissä ja säkit lastataan kontteihin. Joskus kahveja kuljetetaan myös irtotavarana tai 1200 kilon jättisäkeissä. Kontit kuljetetaan laivalla ja rekoilla, mutta kalliimpia ja hienoimpia kahveja saatetaan myös lennättää lentorahtina pienempiin vakuumipusseihin pakattuna.\nKonttien lähtösatamissa ilmasto saattaa olla lämmin ja kostea, mutta määränpäässä voi olla kylmä. Merimatkan aikana konttiin saattaa kertyä kosteutta ja jos lämpötila vaihtelee, kosteus saattaa tiivistyä vedeksi ja kahvi saattaa vaurioitua. Kahvi voi fermentoitua tai siihen voi muodostua homeita tai sen maku yksinkertaisesti pilaantuu. Myös merimatkan myrskyistä johtuvat kosteusongelmat saattavat joskus vaivata kahvilasteja. Siksi kahvit tulisi lastata laivan keskiosiin.\nToisinaan tarkka maistaja voi havaita ummehtuneisuutta tai jopa meriveden aiheuttamaa suolaisuuden makua halvemmissa kahveissa. Tällaisen pettymyksen todennäköisyys pienenee konttien ilmastoinnilla, laittamalla kontteihin kosteutta imeviä materiaaleja tai suojaamalla papuja paremmilla pakkauksilla.


Onko lapsessasi vikaa? Pitäisikö hänet viedä korjaamolle? | Mielentilojen treenikirja\n← Jungilaisia ajatuksia hiljaisuudesta ja luontoyhteydestä\nMultitemporal Thougths about Multicentered Soulwork, Part 1 →\nAnna on tutkimusmatkoillaan kerta toisensa jälkeen törmännyt amerikkalaiseen James Hillmaniin, Carl Jungin jalanjälkien kulkijaan, arkkityyppipsykologian isään. Mies on oivaltanut sen saman, minkä monet muutkin Jungin ajatuksia soveltavat; tämän päivän tiedemaailma edustaa arkkityyppisesti Ateenea. Tämä kreikkalainen jumalatarhahmo tarjoaa vallitsevalle länsimaiselle kulttuurille myytin, säännöt ja mitat, joiden sisällä taistellaan epätoivoisesti epävarmuutta vastaan. Se on samalla myös ainut perinteinen tila, joka on jätetty naiselle: Jos haluat olla vakuuttava ja jos päämääräsi on, että olet uskottava, sinun täytyy pelata isäntyttärenä miesten varmuuteen pyrkivässä materialistiselle maailmankatsomukselle rakentuvassa maailmassa.\nLokakuussa 2011 kuollut James Hillman, Carl Jungin tavoin, ei ollut erityisemmin suosittu mies tieteellisen psykologian piirissä. Hän kun kritisoi nykysiä tieteellisesti hyväksyttäviä terapeuttisen maailman valtavirtauksia ihmisen mahdollisuuksia mitätöivinä ”pisneksinä”. Alistumalla luonnontieteille perinteinen terapia on hänen mielestänsä menettänyt kykynsä tavoittaa ihmiselämän ihmeellisiä mysteereitä. Siitä on tullut sen harjoittajille jonninjoutavaa ja banaalia egojen pönkittämistä.\nMikä Annan mielestä on mielenkiintoista, on se miten James Hillman kävi läpi omia ongelmiaan. Hän käsitteli niitä (yllätys, yllätys) KIRJOITTAEN. Hillman kertoo purkavansa vihansa, tuhovoimansa ja inhonsa sanoiksi! Ja tätä samaahan me Siirtolan Emännän eri mielentilat teemme täällä blogeissamme; me puramme tunteitamme dialogiseen reflektiiviseen kirjoittamiseen.\nHillman uskoi muuten, että elämme parhaillaan valtaapitävien paradigmojen murroksen aikaa. Perinteinen psykologia samoin kuin länsimainen lääketiede ovat tiensä päässä. Alunperin psykologia on ollut sieluntiedettä. Psyykehän on alunperin merkinnyt sielua. Se on kuitenkin menettänyt otteensa sieluun. Liian monet ihmiset ovat käyneet läpi jos jonkinlaisia analyysejä ja terapioita, ja he ovat huomanneet niistä olevan harvoin apua. Hillmanin mukaan ihmisiltä on kuolemassa, ainakin Amerikoissa, luottamus terveydenhuollon asiantuntijoihin. Sen sijaan ihmiset lukevat ja tutkivat itse omat ongelmansa internetissä erilaisista lääketieteellisistä ja vaihtoehtohoitomuodoista käsin, ja he itse tekevät aktiivisesti näiden perusteella valintojansa. Annan mielestä tämä voi olla hyvä asia. Ihmisistä on tulossa yhä enemmän itseohjautuvia. Tietysti tärkeää tällöin on, että ihminen saisi asiallista monipuolista informaatiota, jottei häneltä jäisi esimerkiksi väärinkäsitysten vuoksi saamatta mitään tärkeää lääketieteellistä hoitoa.\nAnna kyllä tuntee monia terapeutteja, jotka ovat aidosti auttaneet ihmisiä. Samoin hän tuntee hyviä lääkäreitä, jotka kykenevät vielä asettamaan estetiikan ja eettisyyden oman maailmankatsomuksensa yläpuolelle. Lääketiede ja psykologia tieteellisinä instutuutiona ovat kuitenkin niiden sisällä olevan materialistisen vääristymän vuoksi menettämässä uskottavuuttaan. Paradoksaalisesti monet onnistuneen terapian läpikäyneet ihmiset tekevät valtavan elämänmuutoksen, ja moni heistä jättää sovinnaisen elämän taaksensa. Paradoksaalisesti ”paraneminen” merkitsee hyvin usein sitä, että ihminen uskaltaa ryhtyä kyseenalaistamaan valtaa pitäviä perinteisiä ajattelumalleja.\nJospa onkin todella niin, että nykyiseltä valtapsykologialta ja lääketieteeltä on kuollut kauneuden ja eettisyyden taju. Ne yrittävät asettua niiden yläpuolelle, tekemällä itse itsestään ylimmän kauneuden ja hyvyyden määrittelijän. Ihmiset eivät enää kirjoita, laula, tee musiikkia, maalaa, liiku niiden sisäsyntyisestä ilon tunteesta, vaan asiantuntijat määräävät meille taideterapiaa, liikuntalääkettä, musiikkiterapia jne. Näin kaikesta tehdään materialistisen maailmankatsomuksen esineellistävää pisnestä, jota sitten määrätään tietyn hinnan maksavina ”kuureina”.\nTämän päivän Virtuaali Ville taitaa olla viisamapi kuin asiantuntijat. Hän kun pyrkii yhdistämään omassa päässään erilaisia arki-, vaihtoehtoisia ja tieteellisiä näkemyksiä. Ville on varastamassa itselleen takaisin sen mikä hänelle kuuluu – oman elämänsä asiantuntijuuden.\nJames Hillman kertoi muuten eräässä haastattelussaan, ettei hän suhtaudu kriittisesti psykoterapeutteihin. Sen sijaan hän säälii monia tämän ammattikunnan edustajia, koska he joutuvat ”juoksuhaudoissansa” kohtaamaan ahneen markkinataloutemme poliittisia, taloudellisia ja sosiaalisia uhreja. Hillmanin kritiikin kärki osuu nimenomaisesti psykoterapeuttisiin teorioihin, jotka sysäävät yhteiskunnallisetkin ongelmat ihmisten henkilökohtaisiksi ongelmiksi. Tästä samasta ongelmastahan on aikoinaan jo Jung kirjoittanut, ja Annakin on oivaltanut tämän saman ajat sitten.\nJos haluamme välttämättä luokitella elämäntaidolliset ongelmat psykiatrisiksi ongelmiksi, Anna on luonut jopa oman psykiatrisen DMS- luokan: materialistinen luonnehäiriö. Siitä kärsii hyvin usein sekä potilaat että heidän perinteistä tieteellistä näkemystä edustavat hoitajansa. Se on”sairaus”, johon meitä oikein kouluissa ja yliopistoissa ohjataan. Hillman muistuttaa, että monet vastaanotolle tulevat potilaat ovat sairaan kaupunkiympäristön, rasismin ja taloudellisten ongelmien uhreja. Psykoterapiasuuntaukset harvoin ottavat huomioon näitä tekijöitä, vaan ne sysäävät kaikki ongelmat ihmisen henkilökohtaisiksi ongelmiksi. Ihmiset ikään kuin hämätään sivuuttamaan yhteiskunnalliset epäkohdat.\nEpätoivoisen kultuurimme ydin on siinä, että nykymaailmassamme monella ihmisellä ei ole enää muuta uskontoa kuin taloustiede. Hillmanin mukaan viemme lapsemme psykoterapeutille kuin autot korjaamolle: ”Tässä lapsessa on jotain vikaa. Paljonko maksaa, että hoidatte hänet kuntoon?” James Hillmanin arkkityyppipsykologia perustuu hyvin samankaltaisille ajatuksille kuin Annan Sisäinen teatteri; Kun opimme näkemään ongelmamme uudesta valosta, voimme huomata, ettei se olekaan enää samannäköinen kuin aikaisemmin. Joskus esimerkiksi masennuksemme voi olla herkkyyden ja terveyden merkki; se on hälytys sosiaalisessa mielikehossamme, joka kertoo, että meidän on muutettava suhdettamme todellisuuteen. Meidän on katsottava sitä uudesta näkökulmasta ja tehtävä elämänmuutos, jossa kunnioitamme itseämme ja sisäistä ääntämme.\nJames Hillman seuraa Platonin jalanjälkiä. Hänen mielestään ihmissielulla on tietty päämäärä, muoto, jota kohden sen tulisi kurottautua. Hänen terhoteoriansa (acorn theory) mukaan, jokaisessa meissä on syntyessään sielun koodi, joka sen tulisi elämän aikana purkaa muodoksi. Terhon tulisi löytää oma täydellinen muotonsa, aikuinen kaunis hyvinvoiva ainutekertainen muotonsa. Jotakuinkin kaikissa uskonnoissa on sisäänkirjoitettuna tämä sama asia uskonnolliseksi vertauskuvallisiksi symboleiksi. Näin ei ole kuitenkaan länsimaisessa valtapsykologiassa. Se on keskittynyt patologioihin ja näkemään vain ihmisessä olevat henkilökohtaiset ongelmat. Hillmanin mukaan onnellisuus ei ole jotakin, jota voi tavoitella. Se on sen sijaan jotakin joka tulee ikään kuin oheistuotteena itsestään kun ihmisessä olevalle terholle annetaan tilaisuus kasvaa muodokseen.\nPatologioiden sijaan Hillman näki sairaudet, mielenterveysongelmat kuten esimerkiksi masennuksen ja syömishäiriöt henkilön muodonmuutoksen mahdollisuuksina. Ne ovat monisärmäisiä ilmiöitä, jotka voivat auttaa meitä peilaamaan oman henkilökohtaisen polkumme suunnanmuutosta. Kun ihminen sairastuu täytyisi hänen pysähtyä kysymään itseltään: ”Mitä tämä sairaus haluaa sanoa minulle? Mitä sieluni haluaa kertoa minulle?” Esimerkiksi bulimiasta kärsivä voi pysähtyä miettimään, mikä on se sielun nälkä, tyhjiö, jota hän yrittää täyttää ruualla? Hillmanille sielunhoito on ihmisen luovuuden toteutumista. Sielun kieli on musiikkia, kuvia, runoja ja tarinoita\nKategoria(t): Uncategorized Avainsana(t): analyyttinen psykologia, arkkityypit, arkkityyppinen psykologia, eheyttävä kirjoittaminen, James Hillman, kirjallisuusterapia, sielu, sieluntiede, tieteen kritiikki, yhteiskuntakritiikki. Lisää kestolinkki kirjanmerkkeihisi.\nYksi vastaus artikkeliin: Onko lapsessasi vikaa? Pitäisikö hänet viedä korjaamolle?\njoulukuu 16, 2011 1:31 pm\nItse kun olen koukuttunut narratiiviseen ajatteluun, mieleeni nousee, että eikö arkkityyppinen psykologia tarjoa tavan rakentaa elämästä uutta tarinaa uusin merkityksin? Moni kai meistä vaikeissa elämäntilanteissa tuntee olevansa ikään kuin ahdistavassa ansassa. Vanha polku on tällöin kuljettu loppuun, olemme risteyksessä, jossa olisi aika valita uusi merkityspolku. Luonnontieteellisten hierarkioiden asiantuntijoiden tarkoitus 2000-luvun kääntessä, oli osoittaa ihmisille yksi kapea polku, jota kaikkien haluttaisiin kulkevan: Tieteelliselle varmuudelle rakentuva oikea polku, jota käydessään ihmiset kuitenkin ahdistuivat, pitkästyivät ja kadottivat elämänhallintayrityksissään luovuutensa sekä oman elämänsä ohjauksen.


DOPPwoman: Pitsijakku ikuisuusvaatteena\nIhanaa äitienpäivää! Kuvasimme teille muutaman eri asun, jossa pääosassa on pitsijakku. Pitsijakku on naisellinen sekä kaunis ja juuri siksi sopiva äitienpäiväpostaukseksi. Puin pitsijakun arkisesti ja juhlavasti, koska tiedätte, että käytännön naisena haluan aina miettiä, miten juhlavaatteen voi ottaa myös arkisempaan käyttöön. En pääsääntöisesti pidä ideasta juhla-asu ja yksi käyttökerta.\nMinulla on jalassani valkoiset nilkkafarkut, joissa on rosia perhosia sivutaskujen kohdalla. Housut ovat malliltaan samat kuin muutkin meidän nilkkafarkut. Valkoinen farkku on kesällä kätevä. Ei ole väliä, mikä yläosa on puhtaana ja silitettynä aamulla, koska kaikki yläosat sopivat valkoisiin farkkuihin. Yhdistin farkkuihin lyhythihaisen kauluspaidan, jossa on leveä vyö vyötäröllä. Vyö on neulottu kiinni sivuista ja vyön voi sitoa rusetille eteen tai taakse. Itse käytän rusettivyötä takana, jos minulla ei ole mitään neuletakkia paidan päällä, muuten sidon sen eteen, toiselle puolelle vyötäröä, en massukan päälle. Kun asuun yhdistää eritoten tennarit, tulee asusta rento ja arkinen, vaikkakin päällä on pitsijakku.\n" Tykkään yhdistellä eri tyylejä keskenään. Lempiasuni tänä keväänä on ollut silkkimekko, paksut sukkikset, tennarit ja villahuivi "\nJuuri eräs asiakkaamme ihaili Gabin tyyliä, kun hänellä oli sifonkimekko, mustat paksut sukkikset ja tennarit jalassa. Hän sanoi rakastavansa sellaista tyyliä, mutta ei itse näe itseään sellaisessa tyylissä.\nMyönnän, se vaatii totuttelua, mutta se tyyli on mukavan rentoa ja raikasta, tyylissä on tuulahdus boheamia lookia. Sanoisin myös niin, että tätivaaraa ei tyylillä ole mikä ei tietenkään koske Gabin ikää vaan minun ikääni.\nMinä olen kesäisin ihan hattuhullu. Tykkään pitää hattua ja isoja aurinkolaseja. Hattu on siitä hyvä, että hiuksia ei tarvitse kuin harjata ja laittaa hattu päähän. Hattu on myös siitä hyvä, että se suojaa kasvot auringolta. Minulla ei ole yhtään varaa ottaa aurinkoa kasvoille, maksaläikät ja pisamat ihan villiintyvät auringonsäteistä. Enkä myöskään halua ryppyjä, joita aurinko tuottaa. Tiedättekö, minun fammuni ei koskaan ottanut aurinkoa ja hänen ihonsa oli ihan persikkainen ja silonen vielä 90-vuotiaana.\n" Minä käytän jo 50 suojakerrointa kasvoilla ja kaulalla meikkivoiteen alla. Rusketuksen otan purkista "\n" Jakun kauluksessa on pieni hakanen, jolla sen saa kiinni. Ja huomaathan jakun superihanat hihat "\nValkoiset perhosfarkut MAC € 139,95 koot 00-42\nPaitsikka vyöllä In Wear € 89,95 koot 34-42 valkoinen ja vaaleansininen (reilua kokoa)\nPitsijakku Rinascimento € 149,00 koot s,m,l, xl\nHattu In Wear € 26,95\nHopeatennarit Gabor € 145,00\nHousut ovat puuvilla/viskoosi/elastaania\nTässä yhdistin saman pitsijakun, mutta tummansinisenä juhlavaampaan tilaisuuteen. Puin alle hopeanvärisen neulostopin. Jalassani minulla on siistit nilkkahousut. Hosust eivät ole farkkukangasta ja niissä on vain viirutakataskut. Etutaskut ovat hyvät, koska ne on leikattu sen verran ylös ja vaakasuoraan, että ne eivät aukea lantion kohdalta. Useat housut, missä on sivutaskut, jäävät taskut lörpöttämään lantiolta. Housuihin on silitetty prässit eteen, mutta ne saa helposti pois itse silittämällä. Prässejä ei kuitenkaan kannata vierastaa, ne kaventavat säären linjan, joten ei huono.\nTällaisella asulla voisin mennä ylioppilasjuhliin, rippijuhliin, syntymäpäiville jne. Nämä kaikki asun tuotteet ovat myös käteviä erikseen yhdisteltäviä vaatteita.\nKun olin pieni, kutsuin äitiäni ja isääni mammaksi ja papaksi ja kun meidän lapset syntyivät, ensimmäinenhän oli Gabi, niin rupesimme kutsumaan itseämme vanhempina mammaksi ja papaksi. Äiti ja isä eivät tuntuneet luontevilta suuhumme, varsinkaan mieheni ei halunnut, että häntä kutsuttaisiin isiksi. Muistan sen ajan, kun joku lapsistamme pienenä rupesi kutsumaan meitä etunimellä. Oi, se kuulosti ihan kauhealta. Se oli sitä aikaa kun he olivat tarhassa. Kitkimme sen pois ja sanoimme, että olemme heille mamma ja pappa. No, se unohtui äkkiä. Tuntui kuin olisimme olleet kavereita lapsille ja sitähän me emme vanhempina olleet. Sitten lasten aikuisuuden kynnyksellä nimemme muuttuivat taas. Olemme nykyään morsan ja farsa. Sen nimisiä me nyt perheen kesken olemme, vaikkakin Gabi huutelee minua liikkeessä välillä mammaksi:)\n" Nämä pitsijakut kuuluvat sarjaan, älä koskaa hävitä. Eli älä koskaan laita tällaista jakkua kirpparille tai anna pois. Tällaista jakkua ei löydä kaupoista joka päivä. Jos jakun mittaan kyllästyy, voi sen lyhentää vyötärölle boleroksi ja ottaa fyrryhihat pois, jolloin hiha ylettyy kyynervarteen "\nValkoiset housut MAC € 99,95 koot 34-44 valkoinen, kitti, tummansininen ja musta\nToppi Ajlajk € 69,00 s,m,l\nPitsijakku € 149,00 s,m,l, xl\nTunnisteet: Ajlajk, asukokonaisuudet, hattu, housut, inwear, Mac, pitsijakku, rinascimento, toppi\nAnonyymi 14. toukokuuta 2017 klo 16.09\nTuo oli kyllä hyvä muistutus, ettei kaikkea kannata antaa pois. Minua on jälkeenpäin harmittanut monta kertaa, kun olen UFF:n laatikoihin työntänyt jonkun ajattoman vaatteen. Vuosien päästä olisi ollut käyttöä.\nDoppwoman 14. toukokuuta 2017 klo 21.40\nHeippa Anonyymi! Totta, klassisia ja ajattomia tuotteita ei kannata hävittää. Viikkaa ne vaikka kannelliseen laatikkoon ja laittaa pois vaatekaapista, jos ne ovat sellaisia, joita ei jatkuvasti käytä. Aurinkoista viikkoa, Kata\nAnonyymi 14. toukokuuta 2017 klo 18.36\nHei! Ihana tämä teidän blogi ja mahtavaa, että löydätte aikaa ja energiaa päivittämiseen :). Liittyen valkoisiin farkkuihin haluaisin kysyä, että suositteletko housuja A-malliselle vartalolle ja onko jotain mitä yläosan valinnassa kannattaisi tällöin huomioida? Kiitos, jos ehdit vastailla :)\nDoppwoman 14. toukokuuta 2017 klo 21.46\nHei Anonyymi:) Kiitos! A-vartalo saa sopusuhtaisemman linjan, jos alaosa on tumma ja yläosa vaalea. Mutta tottakai voi käyttää valkoisia farkkuja, jos niistä tykkää. Sinullahan on vyötärö, kuten A-vartaloisilla on eli korosta sitä. Älä pue housujen kanssa suurtaa ja isoa yläosaa, silloin vaarana on näyttää tasapaksulta. Eli slimmattu yläosa ja yläosan pituus riippuu sinun pituudestasi ja kengillä on myös iso rooli, korko on aina hyvä. Terveisin Kata\nAnonyymi 14. toukokuuta 2017 klo 19.15\nTosi kivat asut molemmat. Tuo pitsijakku olisi kyllä hyvä moneen menoon ja tuo valkoinen paitis rusetilla on superkiva. Mutta....minkä merkin arskat sulla on näissä kuvissa? On meinaan just sellaiset, joita olen etsinyt kultaisilla yksityiskohdilla. Kiitos tiedosta jo etukäteen. t. Anu\nDoppwoman 14. toukokuuta 2017 klo 21.53\nKiitos viestistäsi Anu! Kiitos, minustakin asut olivat kivoja. Aurinkolasit ovat Chanelin lasit, joihin laitoin liukuvärjätyt linssit vahvuuksilla. Niitä voi käyttää myös sisällä, jos tavalliset rillit ovat hukassa:) Olen ostanut ne Vaasan Synsam Optisilta.\nMukavaa kesän odotusta, Kata\nAnonyymi 15. toukokuuta 2017 klo 9.24\nHyvä postaus tämäkin! Pidän ajatuksesta, että vaatteen elinkaarta ajatellaan jo ostovaiheessa ja vanhoja vaatteita muokataan paremmin tähän päivään sopivaksi. Myös se, että tietyjä vaatekappaleita ei kannata laittaa kiertoon on hyvä muistutus. Nimimerkillä "Ikivanhan farkkutakkinsa noin 4 vuotta sitten myynyt ja nyt sille olisi käyttöä!"\nDoppwoman 18. toukokuuta 2017 klo 8.15\nHei Tiina! Kiitos viestistäsi. No kyllä, nyt ovat farkkutakit taas palanneet. Mutta välillä tosiaan miettii, ettei koskaan laita jotain tuotetta enään päälleen, mutta yhtäkkiä sitä tarvitsisikin. Näin käy varsinkin juhla tai erikoisimmissa tuotteissa. Hyvää torstaita, Kata\nAnonyymi 15. toukokuuta 2017 klo 17.56\nTämän päiväinen juttu blogissasi oli niin ihana!\nVaalearoosa pitsi jakku ja valkoinen paitis iski suoraan sydämeen❤\nKerroit jutuissasi että et ota aurinkoa kasvoillesi. Laitat väriä purkista. Minkälaista tuotetta käytät? En ole huomannut minkäänlaista itseruskettavien tyypillisiä värirajoja tai laukkuja ihossasi. Ihosi on täydellinen. Olen itse kokeillut joitakin tuotteita ja en oikein pidä niiden tuoksusta.\nOlisiko sinulla antaa minulle vinkkejä miten käytät tuotteita ja mikä on ehdoton suosikkisi?\nIloisin terkuin Riika\nDoppwoman 18. toukokuuta 2017 klo 8.18\nHei Riikka ja kiitos viestistäsi! Moni kyseli samaa aurinkoasiaa, joten kirjoitin siitä nyt tämänpäivän postauksessa. Kokeile kasvoille Lancomea tai Chanelia, varsinkin Chanelin tuoksu on minusta ok. Aurinkoista viikkoa, Kata


Beskrivning HD 8780Voimauttava turbo-kuivaus! Grundig:in laitteilla on kaikilla erityiset vahvuutensa. Tässä voimakkaassa, 2200 W tehon antavassa ja ionisoivan toiminnon sisältävässä hiustenkuivaajassa se on erillinen turbokytkin. Sen avulla voit kuivattaa hiuksesi erittäin nopeasti, kuitenkaan menettämättä liikaa kosteutta. Hiustenkuivaajamme ovat tosin täydellisiä myös ilman turbokytkintä. 3 mahdollisuutta lämmön ja 2 nopeuden säätöön, viileäilma stailaukseen, LED näyttö, hydraulinen ilmansuodatin ja -hajotin sekä solakka muotoilusuutin. Täydellinen koko perheelle: ihanteellinen kuivausasetus äidin värjätyille hiuksille, nopea isän tukalle ja hellävarainen lapsille. InternationalAustriaBelgiumCroatiaCzech RepublicDenmarkFinlandFranceGreat BritainHungaryItalyLuxemburgNetherlandsNorwayPolandRussiaSlovakiaSpainSwedenSwitzerlandTurkeyUSA / CanadaAustralia\nTuotetiedot HD 8780 Esittely\nVoimauttava turbo-kuivaus! Grundig:in laitteilla on kaikilla erityiset vahvuutensa. Tässä voimakkaassa, 2200 W tehon antavassa ja ionisoivan toiminnon sisältävässä hiustenkuivaajassa se on erillinen turbokytkin. Sen avulla voit kuivattaa hiuksesi erittäin nopeasti, kuitenkaan menettämättä liikaa kosteutta. Hiustenkuivaajamme ovat tosin täydellisiä myös ilman turbokytkintä. 3 mahdollisuutta lämmön ja 2 nopeuden säätöön, viileäilma stailaukseen, LED näyttö, hydraulinen ilmansuodatin ja -hajotin sekä solakka muotoilusuutin. Täydellinen koko perheelle: ihanteellinen kuivausasetus äidin värjätyille hiuksille, nopea isän tukalle ja hellävarainen lapsille. Pääominaisuudet\tHiustenkuivain valkoinen/hopea muotoilulla, 2200 W moottorilla ja Ionic- ionitekniikalla2200 WIonic-ionitekniikka joka toimii antistaattisesti, säilyttäen luonnollisen kosteuden ja antaa hiuksille enemmän hohtoa ja tuuheutta2 nopeusasentoa ja 3 lämpötasoaCoolshot. Kylmän ilman asentoTurbonappiTuuheussuutin\nTuotevertailu\tHD 8780\nOlet tässä: KauneusWhite LineHD 8780


Lukemisen taika lumosi tutkijan – Hämeen Sanomat\nLukemisen taika lumosi tutkijan\nKaija Lehmuskallio sivelee hellästi postikortteja Hattulan pääkirjaston eli Juteinitalon työtiloissa. Kortit ovat hänelle tuttuja ja rakkaita, sillä ne ovat osa hänen omaa lukemisaiheista kokoelmaansa, ”Lukemisen tolkku ja herkku”.\n– Erityisen ihastuttavia ovat kortit, joissa eläimet ja satuhahmot lukevat. Niistä välittyy lukemisen taika, Lehmuskallio kuvailee.\nHänet itsensä lukemisen taika lumosi 1970-luvulla, kun hänet nimettiin alkuopetuksen pedagogiikan lehtoraattiin Oulun yliopistoon, ja myöhemmin alkuopetuksen dosentiksi.\n– Lukemaan oppiminen on kiehtovaa. Jokainen meistä on käynyt läpi sen vallankumouksen, että opimme yhdistämään puheen äänteet kirjainmerkkeihin ja siitä kirjoitetuksi kieleksi.\nLehmuskallion mukaan tätä voidaan pitää suoranaisena ihmeenä. Hän on pitkään pohtinut asiaa ja kritisoinut suomalaisia aapisia ja lukutaidon opetusta siitä, että ne eivät ota huomioon lapsen luontaista tapaa kuunnella ja hahmottaa kieltä.\n– Opetus lähtee yksittäisistä kirjaimista ja tavuista, jotka eivät tarkoita mitään.\n– Lapset elävät kirjoitetun kielen eli sanojen ja merkkien keskellä, mutta opetuksessa keskitytään Mikael Agricolan jalanjäljissä tavuihin, sanoo Lehmuskallio ”maahan asti Agricolaa kumartaen”.\nTänään Mikael Agricolan päivänä Kaija Lehmuskallion ainutlaatuinen lukemisaiheinen kokoelma siirtyy virallisesti Hattulan kunnan haltuun.\nLukemisen tolkku ja herkku -kokoelmassa on 91 aapista ja satoja lukemisaiheisia postikortteja. Lisäksi kokoelmaan kuuluu alkuopetukseen, lukemisen oppimiseen, opettamiseen ja tutkimukseen liittyvää kirjallisuutta yli 600 nimikettä sekä yli 800 diaa Lehmuskallion kokoamasta oppimateriaalista.\n– Kasvatustieteeseen tuli alkuopetuksen erikostumisopinnot vuonna 1968, ja minut nimitettiin siihen lehtoraattiin vuonna 1972. Jouduin tai pääsin luomaan kokonaan uuden opetusalan yliopiston opettajankoulutukseen, Lehmuskallio muistelee.\nOpetusmateriaalia Lehmuskallio alkoi koota välttämättömän tarpeen edessä, sillä valmista aineistoa ei suomen kielellä ollut.\n– Aloin koota käsikirjastoa ja samalla tein itse runsaasti aineistoa lukemisen opettamisesta ja laadin opetus- ja tutkimussuunnitelmia.\nAapisia Lehmuskallio innostui keräämään vähän samasta syystä: hän halusi selvittää, miten lapsia on opetettu ja opetetaan lukemaan. Aapiskokoelmassa on parikymmentä vieraskielistä kirjaa, joita Lehmuskallio on saanut muun muassa kollegoiltaan eri puolilta maailmaa tutkijakongresseissa.\nSuomenkielisiä aapisia hänelle kertyi muun muassa koulujen varastoista ja vinteiltä sekä ystäviltä.\n– Ja postikortteja aloin kerätä ihan vain siksi, että kun jokin asia kiinnostaa, siihen liittyviä juttuja alkaa huomata ympärillään. Minä huomasin, että postikorteissa on usein kuvattu lukemista ja kirjoittamista.\nLehmuskallion mukaan kortit kuvastavat lukemiskulttuuria ja lukutaidon arvostusta. Osa niistä on kuvia maalauksista, osa taas varta vasten korteiksi tehtyjä.\n– Ennen kuin luku- ja kirjoitustaito yleistyivät, kirjoja pidettiin lähes pyhinä ja kirjureita salatun tiedon haltijoina. Vastaavasti monissa korteissa lukemiseen liittyy syventyminen ja jopa harras tunnelma.\nLehmuskallion mukaan tämä on ollut omiaan vahvistamaan lukemaan oppimisen arvoa kansan keskuudessa. Yhdysvalloissa esimerkiksi julkaistiin 1950-luvulla postikorttisarja, jolla tuettiin lukutaitokampanjaa.\n– Korteissa oli kuvattuna Lauren Bacall ja Humphrey Bogart eli sen ajan suuret tähdet perheensä parissa lukemassa. Kiintoisa yhteensattuma on sekin, että Bogartin äiti oli kuvittaja, ja hän maalasi lukemisaiheisia tauluja ja postikortteja, joista yksi on kokoelmissani. (HäSa)


Raitalammas: Merkkejä keväästä\nEilisen harmaan päivän jälkeen osaa taas kummasti arvostaa kaunista, aurinkoista säätä. Oli melkein pakko ottaa kamera käteen ja mennä tutkimaan, että joko pihalta löytyisi kevään merkkejä.\nEnsimmäiseksi törmäsin syreeniaitaan, joka oli jo ruvennut kukkimaan!\nLanka: Regia Fjord 94g\nOhje: perussukka Nalle-ohjeella\nFjord-nimi kyllä viittaa Norjan vuonoihin, mutta näköjään lanka viihtyy hyvin myös näillä kulmilla.\nNeuloin sukat neliskulmaisilla Knit Pron puikoilla ja ihmeen hyvin me tulimme tällä kerralla toimeen.\nSyreeniaidassa oli jo aika muhkeita lehdenalkujakin.\nKoko talvena en ole tainnut pahemmin takapihalla käydä ja järkytys oli aikamoinen, kun sinne vihdoinkin kurkistin:\nJoulukuusi siellä nökötti unohdettuna! Eräänlainen keväänmerkki tämäkin (tosin aika nolo sellainen). Tämän enempää en sitten uskaltanutkaan tutkia kevään etenemistä.\nTänään minua ilahdutti: Enpä ole aikaisemmin törmännyt tällaiseen merkintään:\nNyt vaan kartalta etsimään seuraavaa lomakohdetta!\nLähettänyt Raitalammas klo 12.42\nM 18. maaliskuuta 2012 klo 12.55\n=D mafe in unknown =D\nKatju 18. maaliskuuta 2012 klo 14.18\nKauniit värit sukissa. siis mikä tuote oli kysessä made in unknown?\nRaitalammas 18. maaliskuuta 2012 klo 14.21\nJonkinlainen lukituspala autoon (pieni ruuvintapainen). Kaiken kukkuraksi osa on ostettu Volvo-merkkiliikkeestä!\nKahviKaneli 18. maaliskuuta 2012 klo 15.16\nTahtoo myös tuommoisen syreeniaidan!\nIngi 18. maaliskuuta 2012 klo 15.32\nOikein kauniit syreenisävyt sukissa!\nKangaskasa 18. maaliskuuta 2012 klo 18.35\nMinulla on juuri jalassa tuollaiset Fjord-sukat, ja tykkään älyttömästi! Ovat olleet hyvälaatuista lankaa, sillä saikkarilla ollessa olen pitänyt päivät ja yöt niitä jaloissa, eikä nyppyyntymistä ole tullut lainkaan. Ja väri niin kaunis! Toivottavasti nuo sukat tuovat sinulle myös iloa!\nMaca 19. maaliskuuta 2012 klo 9.02\nTuollainen resori on todella siisti ja kaunis!\njuuli 19. maaliskuuta 2012 klo 12.12\nhei! Muistathan tulla arpajaisiini! Olet hankkinut arpalippuja jo etukäteen (vielä kerran kiitos langoista!)\nNeulisti 22. maaliskuuta 2012 klo 16.39\nJos ei kerro, kuka tuotteen on tehnyt ja missä, ei voi tulla valituksia asiakkailta. :D Sinulle on tunnustus blogissamme. :)


Puolimaraton alle 1.30 - Page 68 - Puolimaratonin tavoiteketjut 1.15 - läpi - Juoksufoorumi.fi\nTän alle ens kaudella.\nJos triathlonilla juoksuosuus menee 1.40, ei 1.30 paljaaltaan ole kovin kaukana. Yleensä ero on n. 10 min. Vähän juoksuspesifisemmällä treenaamisella voisi siis mennä alle 1.30 hyvissä oloissa ja hyvällä reitillä helposti.\nJos tuo ylimääräinen 10 kg on pääosin lihasta niin ehkä se tekee mieli säilyttää. Luultavasti pari kiloa tippuu sillä jos puntti on poissa ja pidempää juoksua enemmän.\nEi ole pelkkää lihasta 😇 kyllä ois ainakin 3-5kg vara ottaa pois. Samalla massalla juoksin Joroisten juoksuosuuden.\nEnsimmäinen 1:30:n alitus ja tämä tapahtui Hsm- puolikkaalla. Meni reilut 3 minuuttia nopeampaa kuin vuosi sitten. Aika oli 1:27:10. Eli ihan tyytyväinen voi olla.\nSeuraavaksi tavoitteeksi 4:00@/km alitus puokilla. Jospa vuoden päästä se toteutuisi\nTämä tavoite tuli kuitattua eilen HCR:llä suht helpolla juoksulla.\nEka kilsa 4:50 ruuhkassa, Manskulle päästyä toka kilsa 4:04. Noin 5 kilometrin kohdalla aloin höpöttämään kaverin kanssa, jolla oli suht samanlainen tavoite ja juostiinkin sitten koko matka yhdessä. Stravan Last mile -haasteen takia tykitettiin vika maili kovempaa ja 21. kilometri hujahti oman kellon mukaan 3:40.\nLuulenpa, että tänä vuonna ois tsäänssit juosta alle 1:20 jos pysyy terveenä ja olosuhteet natsaa.\nNiin, se loppuaika painui alle 1:28.\nOn 21.10.2018 at 22.05, thompson75 kirjoitti:\ntoi riippuu siitä, minkä matkan harjoituksia tekee. Jos tähtää maratonille, niin määrää voi tehdä enemmän, mutta jos aidosti satsaa lyhyemmälle matkalle, niin sen saa menemään pienemmällä määrällä ja kovemmilla vauhdeilla.\n2013 juoksin ton ekan kerran. Keväällä ei mennyt vielä kymppi alle 40 min, kesäkuussa se meni jo 38.xx, heinäkuussa helteessä mäkisessä maastossa puolikas meni 1.26.xx ja elokuussa mara 3.03.xx. Seuraavana maaliskuussa puolikas meni jo 1.23.xx vaikken kevennellyt ollenkaan, vaan juoksin harjoitusviikon päätteeksi osana maratreeniä. Tosin kroppa ei siitä puolikkaasta toipunutkaan ja mara meni pilalle jo 6 km jälkeen. Mä en ollut ennen tuota 1.26 tulosta juossut oikein puolikasta kunnolla, koska pari vuotta aiemmin kun olin Varalassa, tulin yöllä kipeäksi hotellissa ja jo alkumatkasta oli niin huono olo, että mietin pääsenkö maaliin. Loppuaika oli silloin joku 1.40 eli vaikea sanoa, mikä puolikkaan tulos vähäisemmällä treenillä olisi ollut, jos olisin ollut terveenä. Joka tapauksessa en usko, että missään tapauksessa 1.30 alitukseen vaaditaan yli 2000 km vuodessa, jos juoksee järkeviä vauhteja. Enemmän se on harjoitusvauhdeista kuin määrästä kiinni.


Kynnet kuuluvat tietysti shoppailuun, koska jo kesällä ostin Groupon-lahjakortin rakennekynsiin. Lahjakortti oli Jyväskylään Studio Bellaan, muistaakseni maksoi 35 e ja sisälsi geelikynsien teon ja ensimmäisen huoltokerran.\nKynnet tehtiin lokakuun lopussa ja halusin bling-bling-pinkkiä kärkiin :) Tämän kuvan otin heti pian kynsien laiton jälkeen. Kynnet pysyivät yllättävän hyvinä ekaan huoltokertaan asti eli neljä viikkoa.\nEkalla huoltokerralla vaihdettiin pinkki jouluisen punaiseen :) Punaisessa hileessä oli paljon enemmän "syvyyttä" kuin edeltäjässään pinkissä. Pinkkejä kynsiä ihasteli tutut, mutta näitä jopa tuntemattomat ihmiset :) Aivan ihanat joulukynnet, mutta valitettavasti parissa kynnessä alkoi geeli irrota reunoilta jo viikon päästä. Joulukiireissä en ehtinyt ajatella asiaa, joten kynsikriisi iski joulupäivänä :D En ollut varannut huoltoa mihinkään enkä myöskään hankkinut kynsien tekotarpeita itselleni, vaikka molempia vaihtoehtoja olin miettinyt.\nKynsikriisiltä minut pelasti Jenni, joka tekee kynsiä Tattoo Sampon tiloissa Nokialla, Facebook-sivuilta löytyy kuvia myös kynsistä. Sain pikaisella aikataululla ajan kynsihuoltoon. Olin ihan tyytyväinen kynsiini ennen tätä huoltoa, mutta nyt olen vielä tyytyväisempi :) Geeliä on nyt paljon ohuempi kerros, joten kynnet tuntuvat luonnollisemmilta. Pinkin ja punaisen jälkeen halusin vähän hillitymmät kynnet. Pituuskin on hieman hillitympi, kun päätin, että lyhennetään siihen mittaan, mitä omat kynteni ovat.


Tavoitteena kohtuullisen hyvä hoito | Hammaslääkäri\nHem/ Tavoitteena kohtuullisen hyvä hoito\nTavoitteena kohtuullisen hyvä hoito\nTerveyskeskushammaslääkärin arjen täyttävät monisairaat potilaat ja täysi ajanvarauskalenteri. Kaoottisimpina päivinä hoitosuositukset saattavat enemmän ahdistaa kuin tukea päätöksenteossa. Tiettyjä periaatteita noudattamalla terveyskeskushammaslääkärikin voi kuitenkin tarjota potilaalleen kohtuullisen hyvää hoitoa – menettämättä työkykyään.\n– Ajoittainen oman tekemisen arviointi on osa tätä työtä, Katri Hyvärinen toteaa. – Vältänkö tiettyjen toimenpiteiden tekemistä, ja voisinko venyttää osaamiseni rajoja kouluttautumalla lisää? (Kuva: Ismo Henttonen)\nAlkusyksystä julkaistussa Hammaslääkäriliiton työmarkkinatutkimuksessa vain 40 % kyselyyn vastanneista katsoi, että terveyskeskusten suun terveydenhuollon hoitojärjestelyt mahdollistavat potilaiden hyvän hoidon. Joka toinen vastaaja oli sitä mieltä, että kokonaishoidon sijasta joudutaan tyytymään osittaisiin ratkaisuihin, ja vain 19 % piti yksittäisen potilaan hoitovälejä riittävän lyhyinä.\n– Potilaalla on oikeus parhaaseen mahdolliseen hoitoon, mutta usein paras hoito ja mahdollinen hoito ovat terveyskeskuksen arjessa kaukana toisistaan, toteaa Hammaslääkäripäivillä järjestetyssä Kokonaishoitosuunnitelman laatiminen perusterveydenhuollossa -luentosessiossa puhunut HLL Katri Hyvärinen. Hyvärinen työskentelee yleishammaslääkärinä ja lisäksi Eksotessa anestesiahammashoitotiimin vastaavana hammaslääkärinä.\n– Hoidon tavoitteena pitäisi aina olla kivuton, infektiovapaa, hyvin toimiva purenta ja suunterveys, jota potilas itse tai avustettuna pystyy pitämään yllä. Käytännössä usein joudutaan tyytymään siihen, että suu toimii kohtalaisesti ja potilas pärjää sen kanssa.\nTerveyskeskushammaslääkärin tuoliin istahtava potilas voi olla 10- tai 100-vuotias. Hän voi olla terveyden perikuva tai kuolemansairas. Hänen yhteistyökykynsä saattaa olla heikko esimerkiksi vaikean muistisairauden takia. Hän voi olla hyvätuloinen tai elää toimeentulotuella, eikä hänellä aina ole edes yhteistä kieltä hammaslääkärin kanssa.\nLisäksi hänen tarpeensa ja toiveensa eivät välttämättä lainkaan kohtaa sen kanssa, mitä hänen suustaan todella löytyy tai mitä hammaslääkäri pitäisi järkevänä.\nTästä syystä terveyskeskushammaslääkärillä on oltava riittävästi aikaa tutkimukseen, toimenpiteisiin ja keskustelemiseen potilaan kanssa.\n– Hammaslääkärillä pitäisi ehdottomasti olla mahdollisuus hallita omaa ajanvarauskirjaansa ja päättää vastaanottoaikojensa pituudesta. Valitettavasti kaikissa terveyskeskuksissa näin ei ole, Katri Hyvärinen toteaa.\nMitä sairaampi potilas, sitä huolellisempi anamneesi\n– Jokainen tietää, että riittävän huolellisen anamneesin tekeminen on suuri haaste, toteaa tamperelainen protetiikkaan erikoistuva hammaslääkäri Jarkko Kalliala.\n– Jos selvittäisin itse potilaistani kaikki olennaiset asiat yksi kerrallaan, en ehtisi välttämättä tehdä kliinistä tarkastusta lainkaan. Siksi on syytä esittää kysymykset siten, että saa vastauksen moneen asiaan samalla.\nUuden potilaan tapauksessa on syytä kartoittaa paitsi suussa tällä hetkellä esiintyvät oireet, myös hammashoitohistoria, perussairaudet ja merkittävimmät aiemmin sairastetut sairaudet.\n– Muista kysyä potilaalta, onko hän säännöllisessä lääkärin hoidossa. Jos hän on, pyydä lupa tarvittaessa konsultoida omalääkäriä. Potilas ei välttämättä koe olevansa sairas tai muista mainita asiaa itse, mikäli sairaus on hyvässä hoitotasapainossa.\nKalliala käy potilaan kanssa läpi tämän lääkelistan ja kysyy, mihin tarkoitukseen mikäkin lääke on määrätty.\n– Tällä tavoin saa usein selville esimerkiksi psyykkiset sairaudet, joista moni potilas ei mielellään puhu.\nJoskus keskustelu sairauksista ja lääkityksistä ei onnistu, jos esimerkiksi muistisairaan vanhuksen tuo vastaanotolle henkilö, joka ei tunne vanhusta eikä tiedä hänestä mitään.\n– Jos vanhus asuu hoivakodissa, tällaisesta toiminnasta tulee aina antaa hoivakodin johdolle palautetta, painottaa geriatrian erikoislääkäri Lauri Seinelä.\n– Mikäli kyseessä on yksityinen hoivakoti, asiasta on syytä ilmoittaa myös kunnalle, joka ostaa näitä palveluita.\nKallialan mukaan potilaalta kannattaa kysyä lupa katsoa Kanta-arkistosta hänen tietonsa.\n– Tosin Kanta on nykyisellään valitettavasti aika hankalasti strukturoitu. Tarvittaessa voi selvittää myös Reseptikeskuksesta potilaan voimassa olevan lääkityksen, sen annostuksen ja käyttöasteen.\nOn todettu, että lääkärit ja hammaslääkärit selvittävät potilaiden lääkityksiä puutteellisesti, ja puutteita on myös lääkelistoissa. Saman potilaan lääkelista saattaa näyttää yhdessä tietokannassa yhdenlaiselta ja toisessa toisenlaiselta.\n– Paras lista onkin omasta mielestäni sellainen, jota potilas pitää mukanaan ja johon tehdään merkinnät muutoksista käsin.\nLääkelista kannattaa tarkistaa kohta kohdalta vähintäänkin aina, kun aloittaa uuden hoitojakson tai lähettää potilaan eteenpäin.\n–Muista kysyä myös, onko potilaalla säännöllisessä käytössä itsehoitolääkkeitä. Itse painotan potilailleni myös sitä, että minun pitää tietää, jos heidän terveydentilassaan tai lääkityksissään tapahtuu hoitokäyntien välissä muutoksia.\nOmahoito voi ratkaista hoitolinjan\nSuun kuivuus, varsinkin objektiivisesti mitattu, korreloi tutkimusten mukaan vahvasti suunterveyden kanssa. Keskustelu suun kuivuudesta limittyy luontevasti osaksi keskustelua lääkityksistä.\nNikotiinituotteiden ja alkoholin käytöstä kannattaa kysyä pidemmällä aikaperspektiivillä.\n– Voi olla, että potilas ei tällä hetkellä tupakoi – ehkä hän on lopettanut kuukausi sitten poltettuaan 30 vuotta, muistuttaa Jarkko Kalliala.\nHammaslääkärin on oltava tietoinen myös potilaan mahdollisista lääkeaineallergioista ja niiden vakavuudesta. Esimerkiksi penisilliiniallergian tapauksessa on ratkaisevaa, onko potilaan aiemmin penisilliinistä saama reaktio anafylaktinen vai vain ihoreaktio.\nMyös mahdolliset kosketusallergiat lateksille ja metallille on syytä selvittää ennen hoitojen aloittamista.\n– Jos potilas kertoo esitietolomakkeessa pelkäävänsä hammashoitoa, kysyn häneltä, mitä hän tarkalleen ottaen pelkää, Kalliala sanoo.\n– Kun johdattelee mahdollisimman vähän, saa usein eniten informaatiota.\nTieto potilaan omahoidon tasosta on luonnollisesti tärkeä. Joskus potilaan antama tieto on ristiriidassa sen kanssa, mitä hammaslääkäri suussa näkee. Näissä tapauksissa asiaa ei saa sivuuttaa, vaan siihen pitäisi palata.\nHoitosuunnitelman teossa ja itse hoidossa ohjenuorana tulee pitää Käypä hoito -suosituksia, vaikka niitä joutuukin usein käytännön työssä soveltamaan, painottaa Katri Hyvärinen.\n– Esimerkiksi juurihoidon Käypä hoito -suosituksessa todetaan, että kalsiumhydroksidia tulisi pitää juurikanavassa korkeintaan 1–2 viikkoa. Tämä tuskin onnistuu monessakaan terveyskeskuksessa.\nMonesti potilaan suusta näkee heti, että sen hoitaminen hyvään kuntoon tulee olemaan erittäin aikaavievää ja kallista – sikäli kun se edes onnistuu. Lisäksi potilaan käsitys omasta suunterveydestään ja siitä, millaista panostusta vaatisi päästä hänen haluamaansa lopputulokseen, voi olla hyvinkin epärealistinen.\nHarvaa suun sairautta voidaan hoitaa menestyksekkäästi ilman, että potilas tai hänen avustajansa ymmärtää hyvän omahoidon merkityksen ja kykenee sitoutumaan siihen.\n– Esimerkiksi anestesiahammashoitoa ei ole järkeä lähtemään tekemään, mikäli omahoito ei toimi, Hyvärinen muistuttaa.\nHoidosta kieltäytymiseen on toki oikeus myös potilaalla, mikäli hän on kognitiivisesti kykenevä ymmärtämään päätöstensä seuraukset. Jotkut potilaat kokevat pärjäävänsä mainiosti esimerkiksi hyvin vajaalla hampaistolla, ja hammaslääkärin pitää kunnioittaa potilaan\nHoitosuunnitelma on monen tekijän kompromissi\nHoitosuunnitelman teko vaatiikin hammaslääkäriltä monen asian yhteensovittamista. Siinä pitää ottaa huomioon hammaslääketieteellisten realiteettien lisäksi potilaan omat toiveet ja tarpeet sekä budjetti.\n– Potilaalle pitää selvittää huolella, mikä hammaslääkärin mielestä on tarpeellista ja mahdollista hoitoa, ja mitä sen toteuttaminen edellyttää, Hyvärinen sanoo.\n– Keskustelu ja hoitoehdotusten perusteleminen voi vaatia pitkänkin ajan, mutta minun kokemukseni mukaan se ehdottomasti kannattaa.\nNäkemysten yhteensovittamisen päälle tulevat julkisen terveydenhuollon aikapaineet. Hammaslääkärin ajanvarauskirja saattaa olla kuukausiksi eteenpäin täytetty päivystystöillä ja tarkastusjonojen purkamisella, ja on tärkeää miettiä, mitkä asiat potilaan suussa todella vaativat kiireellistä hoitoa.\n– Ensiksi hoidetaan mahdolliset akuutit infektiot, särky ja häiritsevät lohkeamat. Tarvittaessa niitä varten järjestetään potilaalle päivystysaika.\nHyvärinen muistuttaa, että jatkohoitoajat on tärkeää saada riittävän pitkiksi: hän itse antaa säännönmukaisesti 60 minuutin aikoja.\n– Silloin koko hoitosuunnitelma ei kaadu heti, kun toimenpiteessä tapahtuu jotain pientä yllättävää. Omat hoitojaksoni valmistuvatkin pääsääntöisesti 2–4 hoitokäynnillä.\nHyvärisen mielipide on, että isommista, ei niin kiireellisistä kokonaisuuksista on järkevää tehdä ensin paron hoito.\n– Vuotavat ikenet vaikeuttavat paikkaushoitoa, ja paron parantuessa voi tarkkailla sitä, sujuuko tai parantuuko potilaan omahoito. Samalla alkaa hahmottua, mitkä hampaat ehkä pitää poistaa ja mille riittää endodonttinen hoito.\nHyvärisen mukaan terveyskeskustyölle tyypillisellä hoitojaksojen venymisellä on haittojen lisäksi yllättäviä hyötyjä.\n– Ajan kuluessa ehtii nähdä, miten potilaan tsemppaaminen omahoitoon tehoaa ja millainen hoidon vaste muutoin on.\nJoskus esimerkiksi paikattavaksi suunniteltu kariesvaurio pysähtyy omahoidon kohenemisen myötä niin, ettei korjaavaa hoitoa tarvitakaan. Toisaalta hammaslääkäri voi joutua toteamaan, ettei alkuperäiselle hoitosuunnitelmalle ole edellytyksiä ja että edessä on uuden hoitolinjan valinta.\n– Potilaan toiveetkin voivat muuttua. Kun jäännöshampaisto saadaan korjattua ja kivuttomaksi, potilas saattaa todeta, ettei enää haluakaan protetiikkaa.\nSitten on se taloudellinen puoli, johon monet hyvät hoitosuunnitelmat kaatuvat. Maksujen omavastuuosuudet ovat perushammashoidossa moninkertaiset verrattuna muuhun perusterveydenhuoltoon.\n– Potilas ansaitsee kuulla kaikki hoitovaihtoehdot, vaikka hänellä ei olisikaan varaa kalleimpaan, Hyvärinen sanoo.\n– On myös syytä selvittää, osaako potilas hakea hoitoon taloudellista tukea, mikäli hän on sellaiseen oikeutettu.\nJos potilas tarvitsee laajemman hoitokokonaisuuden, voidaan myös miettiä sen toteuttamista vaiheittain.\n– Esimerkiksi perushoito, korjaava ja parodontologinen hoito voitaisiin tehdä yhtenä vuonna ja proteettinen hoito seuraavana.\nLähete eteenpäin – mutta minne?\nSilloin kun potilaan tarvitsema hoitokokonaisuus tuntuu hammaslääkäristä omiin taitoihin nähden vaativalta, on syytä pohtia, pitäisikö potilas lähettää eteenpäin.\n– Epävarmuus on luonnollista, sillä jo täydennyskoulutuksen tarve on tässä ammatissa jatkuva, toteaa Katri Hyvärinen.\n– Kuvaavaa on, että kun itse aloitin uudessa työpaikassa noin 10 vuotta sitten, kysyin kollegalta ensimmäisenä ”Onko teillä käytössä koneellinen juurihoito?” Ei kukaan enää nykyään tällaista kysy.\nUsein epävarmuuden selkiyttämiseen auttaa konsultaatio.\n– Konsultaatiomahdollisuudet vaihtelevat terveyskeskuksissa suuresti, ja ne kannattaa selvittää aina heti, kun aloittaa uudessa työpaikassa.\nJos olo on konsultaation jälkeenkin epävarma, kannattaa potilas suosiolla lähettää eteenpäin: oman ammattitaidon rajojen tunnistaminen on ammattitaitoa sekin.\n– Jokaisen hammaslääkärin kannattaisi käydä läpi STM:n tänä vuonna julkaisema ”Yhtenäisen kiireettömän hoidon perusteet perusterveydenhuollossa ja sairaanhoidossa”, neuvoo EHL Petri Tiilikainen Oulun kaupungin opetushammashoitolasta.\n– Näissä perusteissa käydään läpi se, miten lääketieteellinen ja hammaslääketieteellinen hoito on porrastettu perusterveydenhuoltoon ja erikoissairaanhoitoon. Lisäksi ne sisältävät ohjeet hoidontarpeen arvioinnista ja aikatauluista, joiden sisällä hoito pitää järjestää.\nPitää muistaa, että erikoissairaanhoito on eri asia kuin erikoishammaslääkärin hoito, jota voidaan järjestää myös omana toimintana terveyskeskuksessa.\nEteenpäin lähettämiseen pätee sama kuin konsultaation pyytämiseen sellaiselta kollegalta, joka ei itse ole nähnyt potilasta.\nHuolellinen diagnostiikka, täsmälliset kirjaukset ja esimerkiksi asianmukaiset röntgenkuvat auttavat siinä, että potilas saa nopeammin tarvitsemansa hoidon.\nKonsultointi- ja lähettämiskynnys on syytä pitää matalana myös lääketieteen puolelle.\n– Jos epäilee potilaalla suumuutosten perusteella yleissairautta, esimerkiksi syöpää tai leukemiaa, kannattaa aloittaa vaikka soittamalla sairaalaan, Tiilikainen neuvoo.\nLisäksi hammaslääkärillä on velvollisuus tietyissä tapauksissa ottaa yhteys sosiaalipuolelle. Jos herää epäilys, että lapsipotilasta laiminlyödään tai hyväksikäytetään, asiasta on tehtävä lastensuojeluilmoitus.\nEi pidä unohtaa, että ilmoituksia voi tehdä paitsi lapsista, myös ikäihmisistä.\n– Jos esimerkiksi yksinasuva vanhus ei selkeästikään näytä pärjäävän kotonaan, on vastuullista tehdä asiasta huoli-ilmoitus sosiaalipalveluihin, Tiilikainen muistuttaa.\nHuolehdi itsestäsi, nuori hammaslääkäri!\nNuoret lääkärit ovat jo vuosia kartelleet terveyskeskuksia, ja on realismia pelätä, että samanlainen joukkopako tapahtuu nuorten hammaslääkärien keskuudessa, kirjoitti Anni Temonen viime Hammaslääkärilehdessä. Pelko on aiheellinen, sillä Hammaslääkäriliiton tämänvuotisen työmarkkinakyselyn mukaan 61 % alle 36-vuotiaista hammaslääkäreistä kokee työuupumusta.\n– Kun itse aloitin aikoinaan urani terveyskeskuksessa, terveyskeskushammashoitoa saivat vain alaikäiset ja erityisryhmät, ja työolosuhteet olivat hyvin toisenlaiset kuin nykyään, toteaa Kuusamon terveyskeskuksessa toimiva HLL, ohjaajahammaslääkäri Tarja Keränen.\nSiirtymä yliopiston opetusklinikalta terveyskeskukseen syventävään harjoitteluun on valtava: ammatillista tukea voi olla tarjolla niukasti, ja päätöksiä ja toimenpiteitä on tehtävä nopeassa tahdissa. Potilaatkin saattavat olla monisairaita ja moniongelmaisia tavalla, joka saa potilaan kokonaisterveydestä vastuunsa tuntevan noviisin epätoivoiseksi.\n– Kliinisessä työssä osaaminen karttuu kuitenkin tekemällä – onnistumalla ja joskus epäonnistumallakin, Keränen toteaa.\n– Sen vuoksi nuoren pitäisi päästä tekemään erilaisia toimenpiteitä ja kokonaishoitoja, ja ohjaajalla pitäisi olla mahdollisuus tukea ja auttaa häntä. Jos vastavalmistunut tekee kuukausitolkulla pelkkiä jonotarkastuksia, hän ei kehity työn muilla tärkeillä osa-alueilla.\nOmien kokonaishoitopotilaiden lisäksi myös kirjaamiseen tulee varata työaikaa, Keränen muistuttaa.\n– Samoin työssä syntyneet vaikeat tilanteet pitää päästä käsittelemään ja purkamaan työpaikalla.\nKeränen kannustaa nuoria rohkeasti verkostoitumaan, käymään vuoropuhelua kokeneempien kanssa, seuraamaan heidän työskentelyään – ja pyytämään kokeneempaa seuraamaan, kun itse tekee jotakin toimenpidettä.\n– Ja jos jokin työn osa-alue saa sinut innostumaan, syvenny siihen ja pyri kehittämään osaamistasi, hän kehottaa.\n– Älä missään nimessä jää tekemään vain niitä toimenpiteitä, jotka tuntuvat helpoilta tai joista saa parhaimmat palkkiot.\nKeränen painottaa kuitenkin myös, että syventymisellä ja kunnianhimolla on rajansa, joita pitää kunnioittaa.\n– Erityisesti nuorten kohdalla terveyskeskustyötä pitäisi voida tuunata tekijänsä elämäntilanteen mukaan. Usein esimerkiksi osa-aikatyö on järkevä tapa pitää aloittelevan hammaslääkärin työkuormitus ja stressi aisoissa.\nLue myös tämän lehden tiedeartikkeli Nuorten hammaslääkäreiden sosiaalisen tuen tarve työuran alussa.


Tasavallan Presidentti Sauli Niinistö kävi\nYhdysvalloissa varoittamassa kasakoiden tavoista.\n1.AMERIKKA ÄLÄ JÄTÄ.\nSauli Niinistö kävi Yhdysvalloissa puhumassa ensin New Yorkissa koko maailmalle yhteistyöstä ja sitten tarkemmin Washingtonissa Brookings-instituutissa amerikkalaiselle asiantuntevalla arvoyleisölle.\nTasavallan Presidentti puhui asevoimansa amerikkalaisuuteen natoyhteensopivasti liittäneen Suomi-isäntävaltion puolesta ja varoitti amerikkalaisia vetäytymästä kansainvälisyydestä: jos Yhdysvallat vetäytyy kuoreensa, muut maat yrittävät täyttää sen jättämän tilan\n.”Kiina ja Venäjä pyrkivät molemmat kasvattamaan vaikutusvaltaansa alueellamme. Venäjä on tehnyt sitä aggressiivisesti, esitellyt sotilaallista voimaansa ja käyttänytkin sitä.”\nJuha Sipilä sai työttömyystavoitteen totetumaan,\nmutta ei aikaan historiallista käännettä\nyrittäjäveljien petturuuden vuoksi.\n2. KANNATUS ÄLÄ JÄTÄ.\nPääministeri oli televisiokeskustelussa kolmen muun suurimman puolueen kanssa. Juha Sipilä yrittää pelastaa nahkansa korostamalla hallituksen hyviä töitä ja saavutuksia.\nHän kehuu hallituksen saaneen aikaan 120 000 uutta työpaikkaa kun Kataisen-Stubbin aikana niitä menetettiin 100 000.Hallitusohjelman tavoite 72 prosentin työllisyysasteesta toteutuu, mutta silti Suomen työttömyysaste on Euroopan korkeimpia.\nKausi- ja satunnaisvaihtelusta puhdistettu luku on 7,5 prosenttia. Se on Euroopan häntäpäässä, esimerkiksi muut Pohjoismaat työllistävät kansalaisiaan paljon paremmin kuin Suomi.Suomen työllisyystilanne on edelleen vaikea pitkäaikaistyöttömyyden ja toisaalta pätevän työvoiman saatavuuden suhteen. Työ ja taito kohtaavat huonosti maailman parhaimmin koulutettujen maassa.\nVaikka nousukausi on päällä eivät investoinnit lisäänny toivottavalla tavalla.Teollisuuden tutkimus- ja tuotekehitysinvestoinnit jatkavat edelleen, päätellen EK:n 2017 syksyn ennakkotiedustelusta; supistumista.\nKun suomalaiset teollisuusyritykset käyttivät vuonna 2015 tutkimukseen ja kehitykseen Suomessa 2,9 miljardia euroa, se laski 2017 vain 2,3 miljardiin.Investointiaste eli teollisuuden kiinteiden investointien suhde jalostusarvoon 2015 alle 12 prosenttia.\nTaso oli yksi Länsi-Euroopan vertailumaiden matalimpia. Suomen teollisuuden T&K-panostukset laskeneet Euroopan kärjestä lähelle keskitasoa.\nTeollisuuden kokonaisinvestointien arvioidaan olevan tänä vuonna noin 7,1 miljardia euroa. Viime vuoteen verrattuna laskua olisi noin 8 prosenttia.Suomen tutkimus- ja kehitysmenot ovat laskeneet 2010-luvulla seitsemästä kuuteen miljardiin, joka on prosentti bruttokansantuotteesta.\nYksityisen rahoituksen lasku on ollut 16 prosentin luokkaa ja julkisen 13 prosenttia.Julkisella puolella Suomen Akatemia ja yliopistot ovat saaneet hiukan enemmän rahoitusta kuin aiemmin. Sensijaan Tekes (-51%) ja valtion tutkimuslaitokset (-34.2%) ovat menettäneet 413 miljoonaa valtion budjeteissa vuodesta 2010. T&K panokset laskivat 2010-2017 valtion budjeteissa kaikkiaan 12 prosentilla.\nPääministeri saa tätä selvitellä myöhemmin historian edessä yhdessä Petteri Orponkanssa. Sipilällä on takanaan jo valmis imagon kohotussuunnitelma; lempeä ja aikaansaapa maan isäntä, jota syyttä moititaan.\nAntti Rinne on komentanut Krista Kiurua jaarittelemaan\nsoten nurin valiokunnassa, siitä tulee heille vielä Waterloo.\n3. ASEVELJET HAKEVAT TOSIAAN.\nSosialidemokraatit ovat meikanneet onnettoman Antti Rinteen uuteen aloitteentekijän ja hymyilevän, ”Petterin” kanssa kaksinkeskusteluun yli keskustan sanailevaan rooliin.\n”Antti” on uudelleen esiintymiskoulutettuna pirteä kuin Pinocchio ja uskottavuudeltaan kuin Sakari Topelius.\nValtiomies Rinteen kuosi selviää kuitenkin kun tulee puheeksi lakkoase, johon demarien työväenosasto on tarttunut vaaleihin vaikuttaakseen – ei toki syyttä. Antti Rinne puolusti pitkään ja hartaasti puoluetoverinsa Krista Kiurun etanointia sotevaliokunnassa, enää ei voi olla epäselvää kenen asialla ja missä tarkoituksessa Kiuru jarruttaa puhumalla kuin Paavo Väyrynen EU kansanäänestyksen alla 1994 eduskunnassa.\nTässä Rinne kaatuu vielä damokleen miekkaan, ennustan.\nRinne kosiskeli ja oppimestaroi kokoomuksen Petteri Orpoa, joka oli yhtä vaisua hymyä niin keskustan kuin ennen muuta demarien suuntaan.\nOrpo olo on nyt vähemmän toivoa pääministerin paikasta ja enemmän huolta jatkuvista kapinoista omassa puolueessa, mikä jatkuu yhä vain ja laajentuu.\nHjallis kerää porukoita niin, ettei liikkuvia äänestäjiä kokoomukselle enää jää.\nSiksi on tärkeää edes päästä hallitukseen.


Antti Ruuskanen - Team Rane Sport\nEnsimmäistä kertaa haastatteluvuoro annetaan sarjassa teholajin urheilijalle, kun vuorossa on Pohjois-Savon ja Pielaveden oma poika, keihään olympiapronssimitalisti Antti Ruuskanen!\n1) Kuinka uusi harjoituskautesi on lähtenyt käyntiin?\nHyvin on lähtenyt. Maanantaina aloitettiin Tanhuvaaran Urheiluopistolla kahden päivän mittaisella intensiivisellä leirillä, jossa tuli maanantain iltaverryttelyn lisäksi kolme harjoitusta tiistaina ja kaksi keskiviikkona. Terveenä ollaan pysytty ja lähtökohdat on huomattavasti paremmat uuteen kauteen kuin vuosi sitten. Edustuksista ollaan nyt siirrytty taas urheilijan ajatusmaailmaan.\na) Lyhyellä tähtäimellä\nMoskovan MM-kisat Elokuussa.\nb) Pitkällä tähtäimellä\nRion 2016 olympialaisethan ne ovat jo mielessä ja siellä menestyminen.\n3) Millainen on normaali päivärytmisi\nHerätys on siinä seitsemän ja kahdeksan välillä, sitten aamupuurot ja aamupäivällä onkin päivän ensimmäinen harjoitus. Sitten lounas, huilia ja päivän toinen harjoitus. Treenin päälle päivällinen. Lepoa, ruokaa ja treeniä. Siinäpä se päivän peruspaketti.\nKutakuinkin on samanlainen rytmitys kuin kotioloissakin. Urheilijan elämää eletään ja säännöllisistä rytmeistä pidetään kiinni. Leirillä ollaan noista tarkempanakin, koska ei ole samoja kotiaskareita. Ei ole uuninlämmitystä ja sen sellaista.\n4) Olet suulas kaveri ja huumorintajua löytyy. Lentääkö legenda myös harjoituksissa?\nKyllä sitä ilon kautta mennään. Ruuskasen poikakin menee välillä hiljaiseksi, mutta kyllä sitä kovan treeninkin keskellä letkautus löytyy.\n5) Paljonko harjoittelet kovimmilla määräviikoilla, entäpä kevyillä viikoilla?\n15-20 tunnin välissä on kovemmilla viikoilla ja kevyimmillä viikoilla uskalletaan pudottaa selvästi kun on 2-3 lepopäivääkin. Hurjina aikoina Tanhuvaarassa ollessani 2003-2006 oli tuntimäärät jopa 30 tuntia viikossa. Olihan nuo keihäänheittäjälle hurjia määriä, mutta silloin luotiin pohjia. Nykyisin keskitytään enemmän harjoittelun laatuun.\n6) Milloin valitsit keihään ykköslajiksesi?\n15-16-vuotiaana aloin oikeastaan panostamaan pelkästään keihäänheittoon.\n7) Oliko sinulla idoleja nuoruudessasi?\nKyllä ne kaikki, jotka hienosti pärjäsivät, olivat esikuvia. Lajissa kuin lajissa. Myös Matti Nykänen oli idolini. Kaikkien heidän suorituksista olen saanut palon omaan tekemiseeni.\n8) Harrastitko nuoruudessasi kestävyyslajeja?\nSeuran puolelta tuli juostua maastokisoja ja katukisoja, mutta huomasin jo varhain, että nopeuslajeissa pärjään paremmin, eikä itselläni ole sitkeyttä kestävyyslajeihin.\n9) Oliko sinulla muita harrastuksia nuorena?\nYleisurheilun puolella oli muitakin lajeja ja kovimpana tuloksena on varmaan 9-vuotiaiden pituuden piiriennätys 4,32. Kuulassakin olin aika kova. Lisäksi tuli jalista pelattua, mutta ei joukkueessa ja ampumaurheilua harrastin myös, kuten hirvenhiihtoa ja -juoksua.\n10) Kuinka harjoittelit 15-vuotiaana?\nSilloin minulla oli jo harjoitusohjelma ja valmentajana Tenho Raatikainen. Määrät eivät olleet vielä mitenkään kovin kovat, mutta monipuolisesti tuli tehtyä. Paljon nopeutta, vähän kuntosalillakin jo tehtiin. Myös pallopelit olivat mukana. Määrät olisivat voineet olla isommatkin, mutta sisältö oli hyvän monipuolista.\n11) Millainen on kestävyysharjoittelun rooli nykyisin omassa harjoittelussasi?\nSyksypuolella on paljon kestävyyttä, kuten lenkkiä, juoksuvetoja ja loikkia. Hiihto, juoksu ja sauvakävely kuuluvat ohjelmaani. 2-3 vuotta sitten juoksin edellisen kerran cooperin testin ja yli 3000 metrin meni. 3050 on paras tulokseni ja yli 3000 metrin meni silloin neljänä vuotena peräkkäin.\n12) Mitä hyötyä kestävyysharjoittelusta on teholajin urheilijalle?\nKunto on oltava hyvä, että jaksaa harjoitella. Ei nuori heittäjä voi sanoa, ettei voi käydä lenkillä koska räjähtävyys kärsii. Jos ei ole kuntoa pohjalla, ei tuloskuntoa voida rakentaa. Jos ei ole pohjia, väsyy hermosto tehoharjoittelusta. On se kivakin tehdä elimistölle shokkivaikutus kunnon kestävyysharjoitukselle.\n13) Mikä on mieliharjoituksesi, entä ikävin?\nKyllä harjoitus kuin harjoitus on nykyisin mieluinen. Rääkistäkin on alkanut tykätä. Tietysti jos jokin vamma on, niin kyllähän se kehtuuttaa silloin,\n14) Mitä teet urheilu-uran jälkeen?\nToivottavasti valmennan seuraavaa olympiavoittajaa. Joka tapauksessa kaikki mikä liikuntaan liittyy, on varmasti se mitä teen urheilu-urani jälkeen. On se sitten valmentaja, lihashuoltaja tai Personal Trainer. On minulla tavoitteita myös urheilu-uran jälkeen.\n15) Mikä on lempiruokasi ja -juomasi? Käytätkö lisaravinteita?\nMykyrokka ja oikein kylmä maito. Lisäravinteina käytän Herbalife 24:ää.\n16) Mitä teet vapaa-ajallasi?\nMetsästys ja kalastus on mieluisia ja lisäksi elokuvia sekä musiikkia. Myös kotiaskareita ja emännän kanssa olemista.\nSampo, KuPS vai KalPa? Sampo\nEtelä-Afrikka, Portugali vai Teneriffa? Etelä-Afrikka\nTiimi toivottaa Antille hyvää MM-vuotta 2013 ja menestystä kohti Rion olympialaisia sekä 90 metrin haamurajaa!


Käsittämätön, historiallinen löytö: Alzheimer-potilaiden aivoista löytyi metallista rautaa ja kuparia – Ikinä ennen ihmiskudoksesta ei ole havaittu puhdasta rautaa | Tekniikka&Talous\nKysely: joka neljäs vaihtanut työpaikkaansa pandemian aikana – it-alalla työtilanne on parantunut\nMyynnissä nyrkin kokoinen musta timantti, joka ei ole syntynyt tässä maailmassa – Hinta-arvio 6 000 000 eur, tältä näyttää 555,55 ct hirviökivi 22.1. 19:48\nTuomas Kangasniemi, 24.12.2021 14:30 TiedeNeurologia\nTutkijoiden mukaan hippuset ovat todennäköisesti syntyneet suoraan potilaiden aivojen sisällä.\nTällaisten sisältä. Aihekuva. Mikroskooppikuvassa noin 40 mikrometrin kokoisia amyloidiplakkeja Alzheimer-aivoissa. Wikimedia Commons / "Tulemo" (CC-BY-SA 4.0)\nJoulun kunniaksi T&T julkaisee uudelleen vuoden kiinnostavimpia artikkeleita. Tämä on julkaistu alun perin kesäkuussa 2021.\nKahden Alzheimerin tautia sairastaneen, hiljattain kuolleen potilaan aivoista on löytynyt hippusia metallista rautaa ja kuparia. Tämän kerrassaan hämmästyvän, suorastaan historiallisen havainnon teki Neil Tellingin johtama yhdysvaltalais-brittiläinen bioinsinöörien ryhmä, ja siitä kerrotaan lehdistötiedotteessa.\nTutkijoiden tieteellisen artikkelin mukaan rautaa ja kuparia alkuainemuodossaan ei nimittäin ole löytynyt koskaan ennen ihmisen kudoksista. Pienenpieniä metallioksidien hippusia sen sijaan on löytynyt.\nMuutaman sadan nanometrin kokoiset metallihiput löytyivät niin sanotusta amyloidiplakista eli aivosolujen ulkopuolisista amyloidiproteiinin kasaumista. Amyloidiplakkia syntyy Alzheimerin taudissa ja eräissä muissa keskushermostoa rappeuttavissa sairauksissa.\nPyyhkäisyläpäisyröntgenmikroskopialla (stxm) aivoleikkeistä tehdyt havainnot ovat sinänsä kiistattomat, ja kaiken kukkuraksi hippuset vaikuttavat syntyneen potilaiden aivojen sisällä. Tähän viittaa se, että röntgenhavaintojen mukaan rautahippusten pinnalla ei ollut lainkaan rautaoksidia. Laboratorioilmasta näytteisiin tippuneet hiukkaset olisivat lähes varmasti ruostuneita.\n”Metallisen kuparin ja raudan löytyminen amyloidiplakista viittaa siihen, että biogeenisia metalleja voi esiintyä myös ihmisessä eikä ainoastaan mikrobeissa, kasveissa ja viruksissa, kuten aiemmin on havaittu”, tutkijat kirjoittavat.\nVaihtoehtoinen selitys, joka ei ole kokonaan ristiriidassa tämän tulkinnan kanssa, on silti tutkijoiden mukaan olemassa. Kupari- ja rautahiukkaset ovat saattaneet päätyä potilaiden aivoihin ympäristöstä heidän eläessään hengityksen tai ruuansulatuksen sekä verenkierron kautta.\nVaikka tässä vaihtoehdossa rauta ja kupari eivät olisikaan varsinaisesti biogeenisia eli biokemiallisten prosessien synnyttämiä, olisi raudan täytynyt silti pelkistyä metalliksi aivojen sisällä. Hengitysilmasta tai ruuasta ”nautitut” rautahiukkaset olisivat nimittäin laboratorioilmassa leijuvan lian tapaan ruostuneita.\nNiinpä tämän selitysvaihtoehdon kautta löydön historiallista merkitystä ei voi pyyhkiä kokonaan tyhjäksi.\nTieteellinen raportti löydöstä on julkaistu Science Advances -lehdessä. Se on vapaasti luettavissa.\nAivot nuorentava ihmelääke keksitty - Apua niin Alzheimerin tautiin, tapaturmaiseen aivovammaan kuin moniin muihin vaivoihin\nUskomaton läpimurto: Kaksi pitkäaikaista koomapotilasta herätettiin tajuihinsa ”käynnistämällä aivot uudelleen” yksinkertaisella ultraäänihoidolla, jonka voisi tehdä jopa kotona\nUusi superanturi tunnistaa Alzheimerin taudin ilman kivuliasta operaatiota – havaitsemisherkkyys alle 1 pikogramma/ml\nMikroskooppisen pienet robotit voivat pian uida veressäsi – saattavat pystyä hoitamaan jopa aivokasvaimia\nMyynnissä nyrkin kokoinen musta timantti, joka ei ole syntynyt tässä maailmassa – Hinta-arvio 6 000 000 eur, tältä näyttää 555,55 ct hirviökivi\n22.1. 19:48 Lifestyle\nTutkimus: Jo vauva sen tietää – ne, jotka jakavat sylkeä, ovat keskenään läheisimpiä\n22.1. 17:15 Tiede\nEi enää kömpelöä sähköpostittelua – Google testaa uutta ominaisuutta, jolla voisi jakaa helpommin tiedostoja itselle\n22.1. 16:15 Digitalous\n22.1. 15:00 Työelämä\nMikä on kohtuullinen tuoton taso? Energiaviraston päätös sai sähköyhtiöt valittamaan joukolla\n22.1. 14:00 Energia\nAivopähkinä: Jos muodossa seisovista sotilaista jokaisen jonon pisin ja jokaisen rivin lyhyin nostaa käden ylös, voiko lyhyiden ryhmän pisin olla pidempi kuin pitkien lyhyin?\n22.1. 09:31 Viihde\nNäitä Suomen teitä parannetaan seuraavan 8 vuoden aikana – Katso 42 kohdan lista\nKerrostalon kokoisen ”lentävän rahtilaivan” piti välttää natsien sukellusveneet – Maailman suurin lentovene pääsi lopulta ilmaan vasta 1947, minuutiksi\n22.1. 07:32 Historia\nSvenska Kiruna bereder sig på flytt\n22.1. 13:02 Kaivokset\nTässä ovat kuumimmat poiminnat pörssin tuloskaudelle – kolme analyytikkoa kertoo poimintansa\n22.1. 12:15 Sijoittaminen\nFossiilisen maakaasun hinnannousu tuntuu yrittäjän kukkarossa – hinta 3,5-kertainen vuodentakaiseen\n22.1. 11:00 Energia


Nenäpäivä | yle.fi\nArtikkelit ruotsiksi: Näsdagen\nKekrijuhlassa juostaan ja kannetaan sohvaa\nKajaanijoen rantamaisemiin on luvassa tapahtumarikas lauantai, kun Kekri-juhlan yhteydessä juostaan hyväntekeväisyyden nimissä, kannetaan leikkimielisesti sohvaa ja avataan uusi Kyynäspäänniemen kävelysilta.\nYleX:n Viki seikkailee Nenäpäivän merkeissä kotikaupungissaan Kemissä\nYlen nuorisokanava YleX:n iltapäiväjuontaja Ville "Viki" Eerikkilä pääsi torstaina paistamaan oman nimikkopitsansa kemiläisessä Puistopaviljongissa. YleX:n Bailumaraton kiertää Suomea neljän päivän ajan ja tekee hyväntekeväisyyttä Nenäpäivä-keräyksen kautta.\nJethron kuva löytyy pian monen hyllyltä – video\nKaikki innokkaat saivat kuvauttaa itsensä kiinteistövälittäjä Jethro Rostedtin kanssa Turussa Lehmusvalkamassa.\nNenäpäivän levyhuutokauppa onnistui Kouvolassa – parituhatta levyä kaupaksi\nFida Kouvola huutokauppasi keskiviikkoiltana Yle Kymenlaakson lahjoittamat pari tuhatta vinyylilevyä Kouvolan seurakuntakeskuksessa. Keräilijät ostivat noin 1500 LP- levyä ja 500 singleä.\nJuicen mielestä joka bändissä piti olla kemiläinen soittaja\nYksi heistä on Kati Pyykkö, joka muistelee lämmöllä keikkailuaan Juicen kanssa. Juice Leskisen tuotanto on esillä Ylen kanavilla nenäpäiväkampanjan myötä. Uuden Musiikin Orkesteri konsertoi tänä vuonna kehitysmaiden lasten hyväksi Juice-tribuutin merkeissä ja TV1 välittää konsertin.\nNenäpäivä on punainen sohva, lukumaraton, monotanssit – ja juuri sinä, joka osallistut!\nNenäpäivän valtakunnallinen hyväntekeväisyyskampanja on alkanut. Myös Etelä-Karjalassa on luvassa erilaisia keräystapahtumia jokaiseen makuun.\nKoiramäki täyttyi saduista ja koirista – tapahtumalla tempaistiin Nenäpäivän hyväksi\nTampereella vietetiin lauantaina satupäivää. Särkänniemi tempaisi Nenäpäivän hyväksi järjestämällä tapahtuman, jossa muun muassa teatterit toivat ohjelmaa Koiramäkeen.\nTunnetut savolaiset tarinoivat – äänestä parasta Nenäpäivän kertomusta!\nNenäpäivä-kampanjan avauksessa haastoimme viisi tunnettua savolaista kertomaan minimittaisen tarinan, jossa esiintyy sana "nenä". Käy kuuntelemassa tarinat ja äänestä suosikkiasi!\nSuomen ainoa Nenäauto kiertää Lelu kyljessään\nKeski-Pohjanmaalla kurvailee tänä vuonna harvinainen Nenäauto, jonka kyljestä löytyy muun muassa punanenäinen maajoukkuelentopalloilija Lelu Ojansivu. Vaikka Nenäpäivä-kampanja käynnistyy virallisesti vasta tänään torstaina, keskipohjalaiset ovat ehtineet kerätä jo viime vuotista suuremman rahapotin.\nTutut kasvot tarinoivat nenäjuttuja punaisella sohvalla – Nenäpäivä-kampanja käynnistyy tänään\nNenävideoita kuvataan tänään kauppakeskus Apajassa Kuopiossa. Varsinainen Nenäpäivän päätapahtuma järjestetään perjantaina 6. marraskuuta.\nNenäpäiväshow innosti oman Nenäkerhon perustamiseen maskulaiskoulussa\nPieni 120 oppilaan Seikelän alakoulu Maskusta on lähtenyt innokkaasti mukaan Nenäpäiväkeräykseen. Kouluun on perustettu Nenäpäiväkerho, jotta koulun nimi saadaan näkymään televisiolähetyksessä.


Jouluna Lounais-Suomen poliisilla tehtäviä yhteensä 834 – poliisiauto varastettiin ja rattijuopumukset työllistivät - Lounais-Suomen poliisilaitos - Turun Sanomat\nJouluna Lounais-Suomen poliisilla tehtäviä yhteensä 834 – poliisiauto varastettiin ja rattijuopumukset työllistivät\nLounais-Suomen poliisilla oli hälytystehtäviä jouluaaton aamun ja sunnuntaiaamun välillä laidasta laitaan. Tehtävistä lähes 70 prosenttia oli Varsinais-Suomessa ja reilut 30 prosenttia Satakunnan puolella. Yhtensä hälytystehtäviä oli 834 kappaletta, kerrotaan poliisin tiedotteessa. Vuonna 2019 vastaavana ajankohtana hälytystehtäviä on ollut yhteensä 738 kappaletta.\nVarsinais-Suomen alueella poliisia työllistivät kotihälytykset. Tehtävistä tänä jouluna lähes joka viidennes oli kotihälytys, kun taas Satakunnassa näitä oli joka kymmenes. Viime vuonna vastaavana ajankohtana kotihälytyksiä oli 90 kappaletta koko Lounais-Suomen poliisilaitoksen alueella, nyt 124 kappaletta. Kotihälytysten määrässä on poliisin tiedotteen mukaan selkeää kasvua viime vuoteen verrattuna.\nRattijuopumukseen liittyviä tehtäviä poliisilla oli joulun aikana Varsinais-Suomessa 33 kappaletta ja Satakunnassa 21 kappaletta. Molemmissa maakunnissa oli kasvua rattijuopumusten määrässä. Vastaavana ajankohtana viime vuonna rattijuopumuksia oli 25 kappaletta Varsinais-Suomessa ja 14 kappaletta Satakunnassa.\nPoliisia työllistivät joulun aikana kaksi takaa-ajoa, joista ensimmäinen päättyi Ruskolle joulupäivänä ja toinen Mynämäelle Tapaninpäivänä. Kukaan ei loukkaantunut kummassakaan tapahtumassa. Jälkimmäisen tapahtumat saivat alkunsa, kun Uudenkaupungin poliisipartio yritti pysäyttää myöhemmin anastetuksi selvinnyttä henkilöautoa Laitilassa. Ajoneuvon kuljettaja ei noudattanut pysäyttämiskäskyä ja tilanne venyi yli puolen tunnin mittaiseksi takaa-ajoksi Laitilassa. Takaa-ajon yhteydessä anastetun auton kuljettaja ajoi poliisin piikkimattoon. Tämän jälkeen kuljettaja hylkäsi auton ja lähti juosten metsään. Poliisi tavoitti kuljettajan myöhemmin ja hän on pidätettynä. 33-vuotiasta eurajokilaista miestä epäillään muun muassa virkamiehen väkivaltaisesta vastustamisesta, törkeästä liikenneturvallisuuden vaarantamisesta, moottorikulkuneuvon käyttövarkaudesta, rattijuopumuksesta, huumausaineen käyttörikoksesta, näpistyksestä ja kulkuneuvon kuljettamisesta oikeudetta.\nAnastetussa autossa matkustajana ollut 56-vuotias turkulaismies otti luvatta käyttöön poliisiauton, joka oli lähellä anastetun auton hylkäyspaikkaa Kivijärventiellä. Mies ajoi poliisiautolla huomattavaa ylinopeutta Eurantiellä ja valtatie 8:lla. Turkulaismies pysäytti poliisiauton Mynämäen puolella valtatie 8:lla ennen poliisin piikkimattoa. Tapahtumaan liittyi useita poliisipartioita Lounais-Suomen poliisilaitoksen alueelta. Turkulaismiestä epäillään muun muassa moottorikulkuneuvon käyttövarkaudesta, rattijuopumuksesta, huumausaineen käyttörikoksesta, törkeästä liikenneturvallisuuden vaarantamisesta, virkavallan anastuksesta ja kulkuneuvon kuljettamisesta oikeudetta. Poliisi tutkii kaksikon aiempia liikkeitä muiden lähialueen rikosten selvittämiseksi.\nPöytyällä ja Liedossa poliisi törmäsi kahden tehtävän yhteydessä LSD-huumeeseen. Kyseessä on erittäin voimakas huumausaine. LSD on useimmiten imeytetty johonkin toiseen aineeseen kuten paperiin tai sokeripaloihin. Poliisi varoittaa etenkin nuoria LSD:stä, sillä myrkytyksen vaara on huomattava.\nKaarinan Lautakunnankadulla pariskunnan välinen tappelu vaati poliisin puuttumisen asiaan Tapaninpäivän iltana. Tapahtumapaikalta otettiin kiinni yksi mies epäiltynä pahoinpitelyyn.\nTapaninpäivän iltana Huittisten keskustassa ravintolan edessä tapeltiin. Paikalla oli useita kymmeniä henkilöitä, joista yksi paikkakuntalainen nuori mies otettiin kiinni epäiltynä pahoinpitelyyn ja virkamiehen vastustamiseen. Yksi mies vietiin sairaalaan tutkimuksiin. Tapahtumaa tutkitaan pahoinpitelynä ja kahtena vahingontekona.\nPorissa rakenteilla olevan omakotitalon rakennustyömaalta Palkontieltä anastettiin rakennustelineitä useiden tuhansien eurojen arvosta jouluaaton ja Tapaninpäivän välisenä aikana. Poliisi kertoo, että osaan rakennustelineistä on maalattu nimi NRL.\nPorin keskustassa poliisi otti kiinni verekseltään keski-ikäisen miehen Tapaninpäivän iltana epäiltynä varkaudesta. Miehen epäillään murtautuneen työmaatiloihin ja anastaneen sieltä työkaluja.\nRaumalla keski-ikäinen nainen otettiin kiinni Tapaninpäivän iltana rikoksesta epäiltynä törkeään pahoinpitelyyn. Nainen oli lyönyt miestään keittiöveitsellä käteen riidan päätteeksi. Vammat jäivät vähäisiksi.\nPoliisilla ja rajavartiolaitoksella oli Naantalissa yhteinen operaatio, kun keski-ikäinen mies ajoi veneellä humalassa Vähä-Anosin rantakivikkoon. Mies otettiin kiinni epäiltynä vesiliikennejuopumuksesta.\nPoliisi kertoo, että sunnuntaina joulun ajan paluuliikenne on sujunut rauhallisesti. Tapaninpäivä oli liikenteessä vilkkaampi kuin sunnuntai. Keli on kuitenkin sateinen ja tien pinnat märkiä. Liikenteessä poliisi kiinnitti huomiota katsastamattomiin ajoneuvoihin, joita on ollut liikenteessä useita. Poliisi otti ajokortteja pois törkeistä liikenneturvallisuuden vaarantamisista ja vakavista piittaamattomuuksista yhdistettynä liikenneturvallisuuden vaarantamiseen. Tieliikenneonnettomuuksia poliisin tehtävistä joulun aikana oli tänä vuonna 51 kappaletta. Viime vuonna vastaavana ajankohtana tehtävämäärä oli ollut 54.


Dancing on four legs: Kesä käyntiin estevalmennuksella\nEnnen kolmen viikon reissuun lähtöäni viimeistelin ponitouhut hyppäämällä Winniellä. Pitkältä tuntuneen ratsastustauon jälkeen päädyin lomalta suoraan estevalmennukseen Veikan kanssa, vaikka edellisestä hyppykerrasta, saatikka valmennuksesta, oli melkoisesti aikaa. Tarjoukseen piti kuitenkin tarttua, kun sellainen kerran eteen tuli!\nKävin talvella muutamia kertoja Sten Kallasten valmennuksissa Veikan kanssa ja tykästyin valmentajaan ja hänen valmennustyyliinsä kovasti. Ajatus oli käydä säännöllisesti hyppäämässä, mutta aikatauluhaasteet ovat hankaloittaneet valmennuksissa käymistä. Koska olemme Veikan tallin ainoa ratsukko, joka valmentautui tällä valmentajalla, ei meidän tallille luonnollisestikaan saatu kasaan valmennusryhmää. Tämä tarkoittaa sitä, että valmennukseen päästäkseni joudun ratsastamaan Veikan naapuritallille ja maksamaan siellä valmennuksen lisäksi myös maneesivuokran. Kun matkoihin kuluu yli tunti ja valmennuksen hintaan lisättään vielä ylimäärinen kymppi, alkaa houkuttaakkin enemmän treenata itsenäisesti esteitä ja panostaa kouluvalmennuksiin.\nKesäkuussa Veikan omalla tallilla saatiin kasaan ryhmä Mira Mahosenahon estetunnille. Ensimmäiselle tunnille ei vielä ehditty Veikan kanssa, mutta positiivista palautetta kuultuani ilmoittauduin mukaan seuraavalle tunnille. En itse pidä ajatuksesta, että hypitään valmentajalta toiselle, mutta mikäli tämä valmentaja sopisi meille, saataisiin ehkä pysyvä ja säännöllisesti käyvä estevalmentaja, eikä tarvetta vaihtelevien valmentajien tunneilla käymiseen enää olisi.\nTunti alkoi lupaavasti; alkuhaastattelun jälkeen aloitettiin itsenäisellä verryttelyllä ja kolmikaarisella puomitehtävällä, jolla sain Veikan takaosaa paremmin mukaan menoon ja kyljet taipumaan pohkeiden ympäri. Veikka toimii hypätessä paremmin, kun se on ensin joutunut hieman työskentelemään, eikä pääse vain kaahottamaan pitkänä ja etupainoisena. Nyt poni joutui kantamaan itseään takajalkojen päällä ja myötäämään kädelle makaamatta raskaasti kuolaimella.\nEnsimmäisenä laukkatehtävänä toimi neljän askeleen linja, jossa siinäkään Veikka ei saanut vain kaahottaa esteeltä toiselle, vaan sen tuli pysyä ryhdissä ja riittävän lyhyenä, mutta kuitenkin takajaloistaan aktiivisena. Veikka oli selkeästi innoissaan hyppäämisestä; se imi esteille ja tahtoi mennä koko ajan hieman lujempaa, kuin annoin sille luvan. Tuntui siltä, etten voisi lopettaa ratsastamista hetkeksikään, jottei poni tekisi omia ratkaisujaan ja ampaisisi esimerkiksi esteen jälkeen kuuta kiertävälle radalle.\nTehtävien edetessä ja Veikan saadessa enemmän hyppyjä alle se alkoi tuntua jo paremmalta. Poni rauhoittui ja malttoi odottaa niin, että pääsin yhä useammin hellittämään ohjasta ja hetkittäin jopa ratsastamaan enemmän eteenpäin. Omassa ratsastuksessani kuitenkin huomasin pienen jännityksen; meno ei ollut yhtä sujuvaa kuin usein ennen, enkä luottanut Veikkaan riittävästi. Luotin sen kyllä menevän esteistä yli, mutta esteiden väleissä keskityin aivan liikaa kontrolloimaan sen vauhtia.\nVeikka suoritti vaaditut tehtävät varsin kiitettävästi, mutta oma suorittamiseni jäi todellisen osaamistasoni alapuolelle. Keskityin laukan ja vauhdin hallintaan ja siinä samassa jätin huomiotta oman istuntani, käsillä pumppaamisen ja laukkojen vaihtamisen esteiden päällä. Tuntui, ettei kaikelle tälle jäänyt aikaa. Vasta viimeisen radan jälkeen tehdyillä hypyillä alkoi tuntua taas siltä, että palikat alkoivat osua taas kohdilleen. Tässä kohtaa Veikka oli jo suorittanut niin hyvin, ettei toistoja kannattanut enää tehdä.\nTunti oli erittäin passeli niin minulle kuin Veikallekin. Meidän molempien taso ja osaaminen huomioitiin tehtävien suunnittelussa ja palaute oli monipuolista ja täsmällistä. Valmennuksen päätteeksi homma käärittiin vielä kasaan käymällä läpi onnistumiset ja kehittämiskohteet - seuraavaan valmennukseen mennessä minä lopetan käsillä pumppaamisen laukassa!\nKunhan nyt saadaan taas vähän rutiinia hyppäämiseen ja päästään lähiaikoina uudestaan valmennukseen, niin saadaan varmasti taas hommat rullaamaan niin, että päästään treeneissä eteenpäin. Josko saataisiin hyppäämiseen sellaista varmuutta, että jossain kohtaa voitaisiin lähteä hyvillä mielin kilpailemaankin pikkukisoihin.\nKuvista ja videoinnista iso kiitos Moonalle!\nLähettänyt Essi klo 8.45.00\nAino Tervonen 24. kesäkuuta 2018 klo 14.40\nVarmasti tekee ihan hyvä käydä välillä muidenkin valmentajien silmän alla, sillä eri valmentajat löytävät kuitenkin niitä eri heikkouksia omasta ratsastuksesta. Tämä oli kyllä kiva postaus ja oli mukava lukea täällä blogissa myös valmennuksesta veikan kanssa!\nEssi 25. kesäkuuta 2018 klo 12.57\nOlen samaa mieltä siitä, että välillä muilla kuin kotivalmentajalla käydessä voi saada erilaisia vinkkejä ratsastukseen, kun valmentajat painottavat opetuksessaan eri asioita. Ensiarvoisen tärkeää olisi kuitenkin löytää se pysyvä kotivalmentaja, jotta treeneissä on tietty jatkumo ja rutiini. Toki eri valmentajia kokeilemalla löytää sen itselle ja hevoselle parhaiten sopivan opetustyylin. :)


Karhunpesäkierros - Lakomäen Metsäkartano\nKarhunpesäkierroksella tutustumme erityyppisiin karhun talvipesiin.\nKarhunpesäkierroksella käymme tutustumassa erilaisiin karhun talvipesiin, jossa se viettää nukkuen jopa puolivuotta ja samalla ihastellaan Keski-Suomen vaihtelevaa luontoa. Tämä kaikkiruokainen, isokokoinen ja kunnioitettu eläin synnyttää pienet hellyttävät poikasensa talvipesään tammihelmikuun aikana. Retken aikana käymme kolmessa erilaisessa talvipesässä; suuren siirtolohkareen alle muovautuneeseen pesään, tiheässä kuusikossa olevaan makuukuoppaan ja ojanpenkkaan kaivettuun onkaloon.\nOppaana kierroksella toimivat kokeneet metsämiehet, jotka ovat itse kohdanneet otson retkillänsä. Ajoittain metsäautoteillä pääsee näkemään ainakin karhun jälkiä ja vuorenvarmasti kontion kynnenjäljet löytyvät männyn kupeesta, johon se on joskus noussut syystä tai toisesta. Retkellä kävellään metsässä sekä siirrytään pesältä toiselle autolla.\nToteutuskausi: Toukokuun puoliväli – syyskuu Kesto: 2-3 tuntia\nMin henkilömäärä: 2 henkilöä (jos henkilömäärä alle 2, silloin minimiveloitus) Max henkilömäärä: 8 henkilöä\nHinta: 70 € / hlö Minimiveloitus: 140 € Hinta sisältää: Opastuksen ja kuljetuksen retkellä\nLisämaksusta: Välipalaa maastoon 10 € / välipala


Tuuli kaatoi rakennustelineet Oulussa\nTiistai 8.3.2011 klo 23.28 (päivitetty 9.3.2011 klo 00.16)\nKova tuuli kaatoi rakennustelineet Oulussa keskustassa Hallituskatu 13:n kohdalla.\nPoliisille tuli ilmoitus tiistai-iltana noin klo 22.30, että telineet voivat kaatua hetkenä minä hyvänsä. Partio meni paikalle ja totesi, että vaaratilanne on mitä ilmeisin.\n- Olimme siinä baarin edessä tupakalla, kun mukana olleet naiset alkoivat ihmetellä huojuvatko nuo telineet. Huojuivathan ne, kertoo talossa sijaitseessa ravintolassa iltaa istunut Toni Pulju.\n- Kuulosti ihan siltä, kuin joku olisi kävellyt telineillä.\nHänen mukaansa poliisit saapuivat pian paikalle, ja käskivät asiakkaat sisään ravintolaan. Pian ikkunat pimenivät, ja ulkoa kuului romahtava ääni. Telineet olivat tulleet alas.\nOnnettomuuspaikka ehdittiin kuitenkin eristämään, ennen kuin telineet romahtivat. Onnettomuudesta ei aiheutunut henkilövahinkoja.\nHallituskadulla liikkuu paljon jalankulkijoita ja Hallituskatu 13:ssa sijaitsee suosittu ravintola. Ravintolassa sisällä olleen asiakkaan mukaan monet taksit jättävät asiakkaita sen eteen. Poliisi ehti kuitenkin ohjeistaa takseja pysähtymään kauemmaksi ennen telineiden romahtamista.\nRavintolassa olleet asiakkaat ohjattiin ulos takaoven kautta.\n- Telineiden alle jäi paljon tavaraa. Siinä oli paljon pyöriä, muun muassa minun pyöräni, kuvailee Pulju\nPelastuslaitos purkaa romahtaneet telineet. Isokadun liikenne on poikki pelastustoimien ajan.


Teslasta ”maailman nopein" sarjavalmisteinen auto – uutuusakuilla yli 500 km toimintasäde - MTVuutiset.fi\nTeslasta ”maailman nopein" sarjavalmisteinen auto – uutuusakuilla yli 500 km toimintasäde\nTehokkaampi akkupaketti on saatavilla sekä S- että X-mallistoon. Tesla\nJulkaistu 24.08.2016 17:57\nTesla on julkistanut uudet 100 kWh:n akkunsa, jotka pidentävät nykyisten mallien toimintasädettä ja tarjoavat vieläkin räväkämpää kiihtyvyyttä.\nTeslan mukaan Model S P100D on kaikkien aikojen kolmanneksi nopein koskaan valmistettu auto. Tesla kuitenkin pitää uudella 100 kilowattitunnin akulla ja Ludicrous-päivityksellä ryyditettyä Model S:ää maailman nopeimpana sarjavalmisteisena autona.\nFerrari LaFerrari ja Porsche 918 Spyder ovat Teslaa nopeampia, mutta niitä on valmistettu vain rajalliset erät. Kyseessä ovat muutenkin täysin eri hintaluokan autot.\nModel S P100D kiihtyy nollasta sataan perheautolle käsittämättömässä 2,7 sekunnissa. Autossa on paikat viidelle aikuiselle ja kahdelle pienelle lapselle. Sadan kilowattitunnin akulla varustettu Model S jaksaa yhdellä latauksella 506 kilometriä.\nTehokkaampi akkupaketti tulee saataville myös Model X -kaupunkimaasturin yhteyteen. Kyseisen akun voimin Model X vankistaa asemaansa maailman nopeimpana maasturina, kiihtyen nollasta satkuun 2,9 sekunnissa. Aidosti seitsenpaikkaisen auton toimintasäde on uudella akulla 465 kilometriä.\nTeslan toimitusjohtajan Elon Muskin mukaan jokainen myyty auto auttaa halvemman Model 3 -mallin kehityksessä. Mikäli nykyiset mallit eivät kävisi kaupaksi, ei "halpismallin" kehittämiseen riittäisi rahaa.


Naakkojen uskonto »\n#25796. Tiistai, 24. huhtikuuta 2012 klo 19.18.21, kirjoittanut Jani.\t1 kommentti.\nMeninpä aamusella salille heti kuudelta. Tai siis kuudelta lähdin täältä kotua (linja-autolla). Perillä pyöräilin ja tein vatsalihaksia. Sitte kävin suihkussa ja käppäilin asemalle, missä oottelin kotvasen linikkaa palkkaria ryystäen. #\nOlipa mahtava olo! Tosin siinä aikaisemmassa linja-autossa, jolla nyt menin Kamppiin, oli enempi porukkaa ku siinä millä tavallisesti meen, eikä ilmastoinnista tietenkään tietoakaan, joten lämpöä oli loppumatkasta liikaa. Muut ihmiset tietysti ihan innoissaan istuivat toppatakeissaan saatana. #\nKampissa kävin Subwayssä syömässä ison pötkön aamiaiseksi. Tämä osoittautui oikein loistavaksi menettelyksi, sen seurauksena töissä tuli nälkä vasta iltapäivän puolella. Kallis aamiainenhan tuo on, mutta nyt pärjäsin töissä välipalalla, joten subin hinnasta voi vähentää yhden valmisaterian. #\nNyt himottais tietysti joka aamu tehä sama, mutta jos nyt aluksi kuiten rajottais kahteen päivään viikolla. #\n« Totta vai\n•)) 1 kommentti postaukselle Subway-dieetti.\t↩\n#25535. Maanantai, 7. toukokuuta 2012 klo 20.57.56, kirjoittanut Jani.\n[…] taas salin kautta subille. Tilasin viikonloppuna lisää rakennusaineitaki, melekein kahellasaalla. […]


Vesikeskuslämmitys kustannukset – Talot Suomessa\nMinkä hintainen olisi hankinta kustannuksiltaan puulla lämpiävä vesikeskuslämmitys järjestelmä n. Vesikeskuslämmitystä ei yleensä mitata huoneistokohtaisti, koska. Suora sähkö varaajaa lämmittämään kannattaa laittaa jo sen vuoksi, että aina sitä joskus on poissa kotoa ja silloin ei kustannuksista niin väliä. Jos rivitalossa on sähköllä toimiva varaava vesikeskuslämmitys, vesi lämmitetään yleensä. Rivitaloasukas voi vaikuttaa sähkölämmityksen kustannuksiin tai. Jos kerrostalossa on sähköllä toimiva varaava vesikeskuslämmitys, vesi lämmitetään.\nSäästeliäs lämmönkäyttö pienentää kustannuksia kuitenkin aina eniten. Suorassa sähkölämmityksessä rakennusta. Laskenta esimerkkitalolle tehtiin eneuvonnan laskurilla täällä. Siellä voit myös itse verrata eri lämmitysvaihtoehtojen kustannuksia. Lämmönjakotapana käytetään yleensä vesikeskuslämmitystä (patteri- tai lattialämmitys), mutta ilmalämmitys ja. Lämmöntuottolaitteena on silloin joko sähkövastuksilla varustettu varaaja tai.\nNurhonen on vertaillut keskikokoisen omakotitalonsa kustannuksia eri lämmitysmuodoilla ja tämän hetken hinnoilla. Kauhistellaan tässä 450e yhtiövastiketta rivitalossa ja mietitään. Viikonloppu kun on, niin en jaksa isännöitsijälle soittaa eikä nettihaustakaan ollut apua. Siis, jos kerrostaloasunnon lämmitys tapahtuu. Eli mitäs makselette suunnilleen öljylämmityksestä noin 160m2 talossanne? Löydettiin kiva talo, mutta ainoa miinus on tuo öljylämmitys.\nJos varaajassa on sähkövastukset. Kustannuksissa säästetään, kun ei tarvita rinnakkaisia. Vasta vesikeskuslämmitys mahdollisti lämmön helpon siirtämisen. Kustannukset riippuu, mistä puun hankkii, joka voi olla pienellä. Kotoani löytyy vesikeskuslämmitys, leivinuuni, takka ja metallinen puukiuas. Hintatiedot ja muut kustannukset. Selvitä eri vaihtoehtojen kustannukset, käytä LVI- tai. Rakennuksessa on vesikeskuslämmitys kytkettynä kaukolämpöön.\nKuistin suunnitelun kustannukset katetaan ensisijaisesti tilivaroilla. Mukava asuinalue Kempeleen Koskelassa. Taloa on remontoitu säännöllisesti. Energiatodistus, Energialuokka: D. Lämmitysjärjestelmä, Kaukolämpö, vesikeskuslämmitys. Yhteiset tilat, Ureheiluväinevarasto, keerhohuone.\nSuomen tulli edistää tavarakaupan sujuvuutta ja varmistaa sen oikeellisuuden, kantaa. Aloitan teemasta ilma- vai vesikeskuslämmitys? Silti monella tehtaalla on kaikki onnistumisen avaimet ilman suuria kustannuksia. Matalalämpötilalämmitys soveltuu sinänsä hyvin vesikeskuslämmitykseen. Suolahden keskustassa idyllisessä kerrostalon ensimmäisessä asuinkerroksessa tilava. Tuki on enintään 20 prosenttia järjestelmäuudistuksen kustannuksista. Lisärakennuksissa on myös vesikeskuslämmitys ja talon lämmitysputket pinnassa koteloituna.\nTervetuloa käyttämään uusia kustannuslaskureita suomirakentaa. Päästäksesi arvioimaan kustannuksia, valitse ensin ylhäältä oletko. Vapautuminen sopimuksen mukaan.


Nyt se on selvää: tämä auto on raivannut tiensä takaisin suomalaisten sydämiin | Kauppalehti\nNyt se on selvää: tämä auto on raivannut tiensä takaisin suomalaisten sydämiin\n1.10.2019 10:00 päivitetty 1.10.2019 10:22\n2019 Toyota Corolla Kuva: JARI KAINULAINEN\nToyota Corolla vei syyskuussa mallikohtaisten tilastojen ensirekisteröinnit ennen Octaviaa ja Golfia. Autoa myytiin vielä viime vuonna Auriksen mallinimellä.\nJapanilaisen autonvalmistajan Toyotan hyvä vire uusien autojen ensirekisteröinneissä jatkui myös syyskuussa.\nToyota piti hallussaan sekä merkki- että mallikohtaisten ensirekisteröintien kärkisijaa. Japanin suurimman autonvalmistajan uudelleen lanseeraama Corolla näyttää vetoavan edelleen vastustamattomasti suomalaiseen autokansaan.\nMallia ensirekisteröitiin syyskuussa kappaletta vaille 600 autoa. Elokuuhun verrattuna Corollan kysyntä nousi seitsemällä prosentilla.\nMerkkikohtaisten tilastojen kakkossijaa hallinnoi suomalaisten toinen ikisuosikki Skoda Octavia. Auton ensirekisteröinnit kohenivat elokuusta 17 prosentilla 467 autoon.\nKolmas sija meni yhtä yllätyksettömästi Volkswagen Golfille. Kaikkiaan 337 uuden auton ensirekisteröinti tarkoittaa, että Golf nosti elokuun tulostaan peräti 81 prosentilla.\nNeljänneksi sijoittui Nissan Qashqai ja viidenneksi jälleen Toyota, tällä kertaa Yaris. Toyotan ote kymmenen eniten ensirekisteröidyn uuden auton listalla varmistaa vielä yhdeksänneksi sijoittunut katumaasturi RAV4.\nMallikohtaiset ensirekisteröintien kasvu vaihteli 15–160 prosentin välillä viime vuoden vastaavaan aikaan verrattuna. Tämä selittyy pitkälti viime vuonna voimaan tulleilla uusilla WLTP-päästörajoituksilla, joka sekoitti autokauppaa syksyn kuluessa.\nCorollan kohdalla vertailukelpoista lukua ei viime vuodelta ole tarjolla, sillä autoa myytiin vielä viime vuonna Auriksen merkkinimellä.\nmalli 9/2019 muutos % vrt 8/2019 muutos % vrt 9/2018\nTOYOTA COROLLA 599 7,35% 1832,26%\nSKODA OCTAVIA 467 17,63% 52,12%\nVOLKSWAGEN GOLF 337 81,18% 165,35%\nNISSAN QASHQAI 308 -35,29% 22,71%\nTOYOTA YARIS 267 -24,58% 15,58%\nFORD FOCUS 219 0,00% 130,53%\nFORD FIESTA 199 -25,47% 51,91%\nVOLVO XC60 194 76,36% 38,57%\nTOYOTA RAV4 160 -23,81% 61,62%\nOPEL ASTRA 159 24,22% 140,91%\nMerkkikohtaisten ensirekisteröintien kärkisijat menevät samoille pelureille kuin mallisarjassakin. Kolmen kärjessä porskuttavat Toyota, Skoda ja Volkswagen.\nViiden joukon täydentävät Ford ja Volvo. Tämä tarkoittaa, että tutut automerkit pitävät pintansa myös merkkipuolen ensirekisteröintitilastoissa.\nMyös merkkikohtaisissa tilastoissa voi havaita syksyllä 2018 voimaan tulleiden WLTP-päästörajoitusten vaikutukset ensirekisteröinteihin. Kuluvan syyskuun ensirekisteröinnit ovat 5-80 prosenttia kohollaan viime vuoden syyskuuhun verrattuna.\nmerkki 9/2019 muutos % vrt 8/2019 muutos % vrt 9/2018\nTOYOTA 1273 -11,10% 19,64%\nSKODA 854 5,30% 34,70%\nVOLKSWAGEN 798 -7,64% 72,73%\nVOLVO 717 8,97% 5,75%\nFORD 549 -17,44% 39,34%\nKIA 523 -32,17% 21,35%\nMERCEDES-BENZ 519 -0,57% 21,26%\nOPEL 413 10,13% 88,58%\nHYUNDAI 383 -25,20% 34,86%\nNISSAN 365 -40,75% 16,61%\nTietolähde: Liikenteen turvallisuusvirasto, ajoneuvoliikennerekisteri. Tiedot toimitti Bisnode Marketing.


FH-DCE Super Rally ® 2019 Himos, Jämsä, Finland 5. - 9.6.2019\nFH-DCE Super Rally® on Harley-Davidson -jäsenkerhojen joka vuosi eri maassa ja paikassa järjestettävä suurtapahtuma. Vuoden 2019 Super Rallyn järjestämisestä vastaa Harley-Davidson Club Finland ry. Kesäkuun alussa 2019 Himos Parkissa kokoontuu monituhatpäinen kansainvälinen Harley-Davidson-harrastajien joukko viisipäiväiseen ralliin.Tapahtuma tarjoaa myös monipuolisen ohjelman ja laadukkaan kattauksen bändejä ja muitakin esiintyjiä.\nArtio Oy toteutti verkkokaupan tapahtuman lipunmyyntiä varten. Alustana on Joomla-julkaisujärjestelmä ja lippukaupan moottorina Artio E-Tickets. Super Rally 2019 -Lippukaupasta saa ostettua liput nopeasti ja vaivatta ilman toimitusmaksuja. Sisäänpääsyyn oikeuttavat QR-koodin sisältävät liput toimitetaan tilaajalle sähköpostitse.\nTapahtuman verkkosivut: FH-DCE Super Rally ® 2019 Himos, Jämsä, Finland 5. - 9.6.2019\nNavigointivaruste tehostaa palvelujaan ja tarjontaansa ottamalla käyttöön Artio toimittaman, uuden sukupolven Magento-verkkokauppansa. Jämsässä toimivan Navigointivarusteen verkkokaupassa on laaja valikoima mm. Garmin-, Tracker-, Oukitel-tuotteita. Pysyt varmasti kartalla - olet sitten liikkeellä autolla, moottoripyörällä, veneellä, moottorikelkalla tai jalan.\nHimos Areenalle uusi lippukauppa\nToteutimme Suomen Valomestarit -palvelunMagento-alustalle.\nJonas Hakaniemi for Lahtiset - ensimmäinen muotoilija Jonas Hakaniemen Lahtisille suunnittelema laukku- ja reppumallisto. Urbaaniin katukuvaan soveltuvasta Jonas Hakaniemi for Lahtiset -laukkumallistosta löytyy jokaiselle sopiva ja käytännöllinen malli.\nJameran verkkokauppaa - oppikirjat edullisesti käytettynä ja uutena. Jameralla on Suomen suurin oppikirjojen kierrätykseen erikoistunut verkosto: kuusi myymälää, suosittu verkkokauppa ja lisäksi myyntitilaisuudet yhteistyölukioillamme. Jamera kuuluu luottoluokitukseltaan AAA-ryhmään, mikä on tae luotettavuudesta ja hyvin hoidetusta toiminnasta.\nUudistimme Jameran verkkokaupan vastaamaan nykypäivän verkonkäyttötottumuksia - kauppa käy siis päätelaitteesta riippumatta.